
'  memoria  Rupertius  et  Achaintre  tum  his  temporibus  certissimis  rationibus  usus 
L.  A.  Reifferscheidius :  Quaest.  Suet.  in:  C.  Suetonii  Tranquilli  praeter  Caesarum 
libros  reliquiis  pag.  404  cf.  371,  ut  nemo  iam  obsoletam  illam  opinionem  tueri  possit. 
Quare  ligna  ego  in  silvam  ferre  noJo.  Jam  vero  fuerunt,  qui  Georgii  Vallae  auctoritate 
adducti  Val.  Probum  Berytium  vitae  auctorem  esse  iudicarent,  cui  opinioni  novissimus, 
ni  fallor,  Val.  Francke  in  libro,  cui  inscribitur:  Examen  criticum  in  Dec.  Jun. 
Juvenalis  vitam,  Altonae  1820  accessit.  Sed  id  iudicium  non  magis  verum  esse 
quam  eorum,  qui  Suetonii  vitam  esse  voluerint,  nunc  ab  Osanno,  Beitraege  zur 
gr.  u.  rom.  Literaturgesch.  1839,  pag.  106 — 280  et  ab  ().  Jahnio  Prolegg.  ad 
Persium  pag.  136  sqq.  subtiliter  de  grammatico  illo  (luaestione  habita  omni  luce 
clarius  est.  Probi  enim  illius  cognitam  nunc  habemus  aetatem.  Nam  Hieronymus 
in  chron.  ol.  208,  4,  p.  Chr.  56  vixisse  eum  tradit,  Cassiodorus  sub  consulatu 
Marcelli  et  Aviolae  a.  u.  c.  807,  p.  Chr.  55,  chronicon  Uspergense  anno  domini  59 
claniisse  refert.  Neronis  igitur  temporibus  vixit  et  eundem  si  Martialis  epigr.  in, 
2,  12:  „illo  vindice  nec  Probum  timeto"  dicit,  id  quod  non  est  cur  negemus, 
Domitiani  quoque  imperium  vidit.  Itaque  11  lo  tempore  iam  mortuum  eum  esse 
videmus,  cum  Juvenalis  rhetoricis  etiamtum  studiis  navaret.  At  unde  Valla  qui 
in  praef.  ed.  Juv.  1486  sic  scribit:  „sane  comperti  mihi  sunt  nuper  Probi 
grammatici  in  Juv.  commentarii  (eidemque  postea  vitam  assignat)  quantum  adhuc 
audiverim,  nuUi  alii  cogniti  sed  mirae  brevitatis  ..."  in  Probi  nomen  incidit? 
Hic  argutissimam  coniecturam  0.  Jahnii  1.  1.  pag.  112  laudare  lubet.  Is  enim 
putat  „Vallam  usum  esse  codice,  «lui  consueto  more  praeter  Juvenalem  etiam 
Persium  contineret  cum  scholiis  et  vita  de  Probi  commentario  sublata,  quae, 
si  primum  locum  occupavisset,  perfacile  hoc  nomen  ad  scholia  transferre  potuisset." 
Itaque  etiam  Juvenalis  et  vitam  et  scholia  Probo  tribuere  potuit.  Aliter  res 
expediri  nequit.     Nam  cum  Probus  Berytius*)  Juvenalem   tractaie  non  potuerit, 

*)  De  alio  ac  Berjlio  Probo  fnerunt  qni  cogitarent,  atqiie  re  vera  hiiius  nomiuis  grammatici 
innnmeri  exstant,  cum  is  esset  posterioribus  aetatibits  granniiatici»rnm  mo.s,  ut  clara  sibi  iuderent 
nomiua.  Neque  tameu  uuus  in  eo  nuraero  invenitur,  qui  Juvenali  explicando  operam  navaverit. 
Burmannus  in  praef.  ad  Verg.  pag.  ;^5  exstitisse  censuit  Probum  quemdam  giammaticis  studiis 
deditum  eundemque  praenomine  Valerii  indicatnm  «ub  imperatoris  Hadriani  imperio;  quam  coniec- 
turam  etiam  Achaintre  secutus  esse  videtur,  (jui  in  ed.  .Juv.  II.  pag.  76  sic  scribit:  ,hoc  notarum 
genns  alii  Valerio  Probo  grammatico  attribnunt  alii  Berytio  grammatico."  Sed  alium  Probura 
tum  exstitisse  suo  iure  Osannus  1.  1.  pag.  109  sqq.  (cf.  ibid.  pag.  262  et  Lerschii  rec.  in  Zeit^chr. 
f.  d.  Alterth.  1840  No.  13  pag.  111  et  Jahninm  prolegg.  pag.  136.  adn.  1)  negavit.  Duos  enim 
Gelli  locos,  qui  ad  comprobandara  Burmauni  opinionem  allegari  posse  videbantiu  —  I,  15,  IV,  7 
eodem  modo,  quo  ceteros,  quibus  Probus  landatur  —  sunt  anteni  hi:  III,  1  (5);  VI,  7  (3);  VI,  9  (11); 
IX,  9;  Xm,  21 ;  XV,  30;  XVII,  9  —  ad  Berytium  referendos  esse  demonstravit.  Atqne  etiam 
Steupius,  qui  in  iibro  „de  Probis  grammaticis" ,  Jena  1871  duos  eiusdem  uominis  grammaticos 
deinceps  fuisse  contendit,  refiitatus  est  a  G.  Teuffelio,  Stud.  u.  Char.  pag.  442—445,  cf.  Rhein. 
Mn8.  XXVll  pag.  62  sqq.  et  192.     De  ceteris  hnins  nominis  grammaticis  adhuc  nemo  cogitavit. 

Valla  aut  ipse  in  errore  versatus  est  aut  in  errorem  conicere  voluit  alios. 
Tertium  non  est.  Sed  quid  de  scholiis,  quae  in  commentario  Probi  invenisse 
Valla  sibi  videtur?  quae  haud  futilia  et  pervetusta  esse  apparet.  Quid?  si  vita 
ad  ea  ita  pertinet,  ut  eiusdem  vetustatis  et  fidei  sit?  Nempe  summa  ei  attri- 
buenda  erit  auctoritas?  Consideremus  nunc,  quae  sit  codicum  scholiorumque  ratio. 
Vetustissima  eademque  optima  scholia  ad  nos  pervenerunt  codd.  Pithoeano 
(nunc  Montepessulano)  et  Sangallensi  et  usque  ad  sat.  VIII,  197  editione  G.  Vallae 
Is  autem  ex  exemplari  suo  non  universa  ea  expressit,  sed  passim  commemora^it. 
Omnia  ea  scholia  ad  unum  eundemque  fontem  referenda  esse,  facillime  int^llejaritur 
atque  si  codd.  Pithoeanum  et  Sangallensem  spectamus,  simplicissime  ita  expli- 
catur,  ut  cum  Jahnio  Sangallensem  ex  Pithoeano  plane  exscriptum  esse  statuamus. 
Quae  tamquam  Probi  Valla  edidit,  ea  in  permultis  discrepare  a  Pithoeani  et 
Sangallensis  scholiis  statini  animadverteris.  Primum  enim  Valla  permultis  locis 
adnotationes  atfert  Probi  nomine  non  laudato,  quae  veteris  scholiastae  esse  confestim 
deprehenduntur:  sat.  I,  96.  135.  149.  155;  II,  10.  125.  141;  III,  17.  20.  23. 
56.  63;  IV,  8.  14.  79.  112.  113;  VI,  322.  564.  574.  587;  VII,  4.  aliis  locis, 
deinde  multa  pro  Probianis  alfert  scholia,  quae  neque  in  P.  neque  in  S.  leguntur, 
neque  ullo  modo  cum  sc^lioliis  veteribus  coniunguntur.  Eiusmodi  cum  alia  tum 
sine  dubio  ea  sunt,  in  quibus  aliorum  codicum  lectiones  otferuntui'  tanquam  a 
Probo  commeraoratae ,  ut  sat.  VI,  238:  hic  versiculus  in  quibusdam  codicibus 
non  est,  inquit  Probus;  ibid.  365:  sed  hic  versus  in  quibusdam  non  est,  inquit 
Probus;  ibid.  632.  633:  hi  duo,  inquit  Probus,  versiculi  in  aliis  non  sunt.  Atque 
duplex  huius  discrepantiae  Pithoeanorum  et  Vallensium  scholif»rum  caussa  cogitari 
potest.  Prior  ea  est,  ut  cum  Pithoeo  (in  praef.  edit.)  Vallam  iudicemus  „pro 
captu  et  arbitrio"  iis,  quas  in  codice  suo  msc.  haberet,  adnotationibus  usum  esse, 
ut  alia  omitteret,  alia  adiceret,  alia  mutaret.  Tres  exstant  loci,  quibus  ipse 
Pithoeus  dubitat,  an  Valla  sua  pro  Probianis  venditaverit  schol.  sat.  I,  109  de 
Licinio:  „haec  vero  adnotatio  ex  Vallae  exemplari;  vereor  ne  non  sit  veteris 
interpretis;"  schol.  sat.  V,  36  deHelvidio:  ^haec  ex  Probo  Vallae  ac  dubito, 
ne  ipsius  potius  sit  quam  Probi;"  schol.  sat.  V,  109  de  Seneca  quodam: 
„et  haec  a  Valla  ut  Probi  relata  et  sunt  fortasse  ipsius  Vallae"*).  Sequitur 
non  solum,  ut  Valla  parum  diligens  accuratusque  in  alferendis  et  adhibendis 
veteris  sui  scholiastae  adnotationibus  fuerit,  verum  etiam  in  eam  opinionem 
adducimur,  ut  a  fraude  quadam  nonnumquam  eum  non  abhorraisse  credamus.  Sed 
etiam  illud  factum  esse  potest,  ut  re  vera  Valla  eiusmodi  scholia  in  codice  suo 
msc.  inveniret,  cui,  si  per  maius  temporis  spatium  in  lectorum  haud  indoctorum 


*)  cf.  Jahn.  in  ed.  Juv.  pag.  235  qui  illa  maxiniam  partem  secundum  Taciti  narrationem 
Ann.  XV,  61  sqq.  scripta  esse  adnotat. 

adnotandique  studiosomm  manibus  versatus  sit,  fieri  aliter  non  potuit  quam  ut 
plui'a  ac  nova  includerentur.  Quae  nunc  qualia  esse  potuerint  quaeritur. 
'r  Duas  et  recensiones  textus  et  scholiorum  genera  esse  scimus  cum  aetate 
tum  auctoritate  prorsus  inter  se  diversa.  Atque  deterioris  recensionis  *)  quam 
longe  plurimi  libri  mss.  tenent  Nicaeum  quemdam  auctorem  esse  docuit  Jahnius 
prolegg.  pag.  116 — 136  (cf.  id  quod  subscriptum  legitur  in  fine  cod.  Laurentiani: 
^descriptum  ad  exemplum  a  Nicaeo  Romae  emendatum") ,  neque  tamen  quando 
orta  sit  perspicere  possumus.  Tertio  enim  aut  quarto  saeculo  eam  comparuisse 
C.  F.  Hermannus:  de  codicibns  Juvenalis  recte  aestimandis  (in  catalogo  aestiva 
Gotting.  1847)  pag.  6  etsi  fidenter  affinnavit,  parum  tamen  eo,  quod  in  fragmento 
cod.  palimpsesti  Vaticani  inveniri  dicit  eius  vestigia,  confirmare  potuit  atque 
evincere.  Nam  ipsum  id  quod  dicit  falsum  est.  Neglecta  enim  varietate  quadam 
in  scribendo  et  proprietate  omnes  illas  lectiones  Pithoeanis  vel  easdem  vel  si- 
millimas  esse  videmus.  Illud  tamen  certissimum  est,  cum  deteriore  textus  recen- 
sione  etiam  deterius  scholiorum  genus  ita  nexum  et  iugatum  esse,  ut  quorum 
codicum,  cum  recensionem  Nicaeanam  prodant,  minor  sit  auctoritas  lectionum, 
eidem  vilia  illa  scholia  praebere  soleant.  Atque  eorum  et  originem  didicimus 
et  aetatem.  Nam  0.  Jahnius  1.  1.  pag.  127  a  Cornuto  ea  profecta  esse  ostendit, 
quem  sub  imperio  Caroli  Calvi  saec.  IX  vixisse  ex  Hierici  nomine  idem  Jahnius 
recte  coUegisse  videtur.**)  Atqui  minim  est,  quod  qui  codices  recensionem 
Nicaeanam  scholiaque  Cornuti  eidem  vitam  nobis  tradiderunt.  Invenitur  enim  in 
cod.  Alexandrino  bibl.  Vat.  2029  saec.  X,  in  cod.  Fauchetii  bibl.  Paris.  8070 
saec.  XI,  in  Mazarineo  apud  Achaintre,  in  codd.  Vaticanis  2870  saec.  XIII  et 
Urbinati  342,  cum  absit  a  cod.  Sangallensi  et  in  Pithoeano  a  recentiore  manu 
adscripta  sit.  Quare  cum  in  Sang.  non  eistet,  quem  ex  Pithoeano  expressum 
esse  scimus,  cum  maxima  probabilitatis  specie  codicem  illum  ante  ex  Pithoeano, 
quam  recentior  illa  manus  vitam  ei  adnexuisset,  descriptum  esse  iudicabimus. 

Hac  ex  re  illud  certe  collegitur,  antiquorum  pretiosorumque  scholiorum 
vemaculam  ut  ita  dicam  cum  vita  coniunctionem  statui  non  posse.  At  enim 
apud  Vallam  vita  legitur  ab  eoque  eidem  cui  vetera,  quae  habuit,  scholia  Probo 
assignatur.  Quid  ergo?  qui  Probum,  cui  scholia  tribueret,  seu  errore  seu  fraude 
invenit,  is  eundem  vitae  ac  scholiorum  auctorem  fingere  non  potujt?  Sed  quoniam 
iam  supra  monui,    quam  sit  scholiorum  Vallensium  varia  conditio,   quippe  quae, 


•)  Cornuti  quae  dicitur  recensionem  deteriorem  esse,  etsi  omnium  VV.  DD.  in  unnm  con- 
gruunt  sententiae,  tamen  unus  pervivaciter  negat  A.  Haeckermannus  compluribus  de  ea  re  com- 
mentationibus  editis  (v.  Teuflfel,  Gesch.  d.  rom.  Lit.  pag.  732).  Neque  tamen  ei  contigit,  ut  cui- 
quam  fidem  faceret.  Et  ne  me  quidem  ad  suam  sententiam  traducere  potnit,  cui  saue  ego 
impugnare  vellem,  aed  in  angustiam  huins  libelli  coactus  abstineo. 

**)  Totum  hoc  Cornuti  scholiorum  corpus  codice  Laurentiano  saec.  XI  nobis  servatum  est 

ut  Jahnii  (proU.  pag.  156)  verbis  utar,  „partim  optimae  notae  et  antiqua,  partim 
a  male  doctis  profecta  esse  videantur",  haud  absonam  putaveris  coniecturam, 
quod  quaecunque  in  illis  nova  subsint  aut  mutata,  ea  pari  modo  ac  vitam  ipsam 
ex  Comuti  commentario  eo  irrepsisse  suspicor.  Sane  quaedam  a  Valla  ut  Probiana 
laudata  huius  coniecturae  testimonium  aliquod  praebere  videntur.*)  Quamquam, 
si  universa  spectamus,  tantum  discriminis  inter  Vallense  scholiorum  genus  et 
Cornutianum  esse  intellegimus,  ut  nisi  exigua  et  fere  fortuita  alterius  cum  altero 
cognatio  poni  non  possit.  Ac  quaerentibus  nobis,  num  vita,  cum,  si  unum  Vallam 
missum  facimus,  cum  corrupta  textus  specie  et  tenui  scholiorum  genere  una 
semper  legatur,  ita  ad  haec  pertineat,  ut  eiusdem  originis  sit  et  ipsa  a  Cornuto 
composita,  id  plane  negandum  et  illud  faciendum  est  iudicium,  ut  vitam  iis  multo 
vetustiorem  esse  dicamus,  cuius  judicii  et  totus  vitae  color  et  hoc  testimonium 
est,  quod  ex  ipsa  vita  quaedam  de  Juvenale  etiam  in  codicis  Pithoeani  et  San- 
gallensis  scholia  innexa  sunt  (v.  infra  pag.  8  et  16  sqq.).  Et  quoniam  neque  vita  aut 
ad  vetusta  scholia  aut  ad  recentiora  Cornuti  pertineat  et  duo  haec  scholiorum 
genera  omnibus  rebus  ita  inter  se  divergant,  ut  sola  vita  quasi  in  medio  posita 
utriusque  communis  esse  videatur,  unum  illud  sanum  ac  consentaneum  iudicium 
relinquitur.    Nam  peculiaris,  unde  vita  hausta  sit,  fons  statuatur  necesse  est. 

Sed  ubi  fons  ille  quaerendus  ?  Nullum  cogitare  poteris  nisi  Suetonii  librum 
varium  et  copiosum:  ex  quo  vitam  natam  esse  aio,  non  quo  a  Suetonio  ipso 
facta  sit,  sed  tamen  in  opere  ab  illo  relicto  exstabat.  Atque  ad  comprobandam 
eam  sententiam  video  longius  mihi  esse  repetendum,  ut  quomodo  et  vita  et 
scholia  orta  sint,  paucissimis  quam  possim  verbis  exponam. 

Est  opinio  vulgo  recepta  inconsiderate  semper  ex  alterius  auctoritate  ab 
altero  laudata,  Juvenalem  et  aequalibus  suis  et  omnibus  deinceps  Romanis 
mire  gratum  et  unum  maxime  lectum  fuisse.  Neque  tamen  quisquam,  quod  sciam, 
temerariae  istius  opinionis  certa  attulit  exempla.  Quae  rogas  cur  omittantur? 
Quia  non  sunt.  Nemo  scriptor  aequalis  ne  verbo  quidem  Juvenalem  ut  poetam 
satiricum  commemorat.  **)  Fuerunt  quidem  qui  a  Quinctiliano  inst.  orat.  X,  1,  95: 
„sunt  clari  (sc.  satirici)  hodieque  et  qui  olim  nominabuntur,"  eum  imprimis  dici 
crederent.  Sed  opinio  illa,  quae  est  eius  levitas  temeritasque,  facile  eo  infirmatur, 
quod  illo  tempore  (95  p.  Chr.)  quo  Quinctiliani  liber,  qui  tamen  antea  fortasse 
scriptus  erat,   in  publicum  emittebatur,   Juvenalis  minime  non  modo  de  edendis 

*)  cf,  Vallae  verba  ad  sat.  11,  169:  ^aphaeresis,  ut  placet  Probo,  mittentur  pro  omittentur;" 
contra  in  Laurentiano :  ^Comutus  aliter  exponit  dicens  .  .  .  esse  aferesim  factam  mittentur  i.  e. 
dimittentur."  Nescio  an  Comuti  etiam  sint  insana  illa  ad  sat.  V,  89  (Jahn  233)  adnotata  et 
paraphraaes  illae  quibus  Pithoeanus  caret  sat.  VI,  26  (Jahn  237). 

**)  Apud  Martialem  ter  eius  nomen  occurrit,  sed  declamatoris,  non  poetae  satirici  t. 
infra  pag.  22  et  30. 

satiris,  sed  ne  de  scribendis  quidem  cogitavit.*)  Nominatur  autem  Juvenalis 
primum  apud  Ammiaimm  Marcellinum  (c.  390  p.  Chr.)  et  Cl.  Rutilium  Namatianum 
(c.  416  p.  Chr.);  versus  ex  satiris  eius  citati  primum  in  Servii  commentario 
Ver^liano  occurrunt.  Ac  ne  quis  miretur,  quod  Juvenalis  non  statim  nomen  et 
celebritatem  adeptus  est.  Nam  qua  divulgandorum  librorum  ratione  tum  uti 
consueverant,  eam  mehercle  Juvenalis  repudiavit.  Quae  ratio  qualis  fuerit  et 
quanti  a  poeta  aestimata ,  ex  satira  prima  apparet.  Irridet  ibi  Juvenalis  poetas 
in  porticibus  Frontonianis  recitantes.  Et  hoc  observandum  est.  Quodcunque 
tum  novi  composuerat  auctor,  si  in  communem  hominum  notitiam  eflferri  volebat, 
necesse  erat  id  celeberrimis  frequentissimisque  locis  recitaret.  Quam  consuetudinem 
quoniam  respuit  Juv.,  satirae  eius  nisi  sensim  et  pededentim  increbrescere  non 
potuerunt.  Etsi  vero  satirae  ab  amicis  et  iis,  qui  idem  quod  ille  sentiebant, 
divulgatae  non  ita  tarde  legi  coeptae  sint,  tamen  unum  est,  quo  nihil  dici  potest 
certius,  non  continuo  tractatas  eas  esse  a  grammaticis.  Id  ut  comprobetur  paucis 
verbis  opus  erit. 

Ab  Hadriano  scimus  scholas  institutas  esse  publicas,  illam  imprimis,  quod 
Athenaeum  appellabatur.  Quibus  scholis  qui  comraodis  praemiisque  ab  Hadriano 
propositis  praeerant,  ad  unura  oranes  Frontonem,  grararaaticum  illura  insulsura 
raorosura  minutura,  nirais  studiose  sectabantur.  Itaque  cura  vetusta  tantura  et 
obsoleta  rairarentur,  recentissiraum  quidque  fastidiose  spernebant.  Unde  factura 
est,  ut  uno  maxime  delectarentur  Catoue  et,  si  quemquara  ex  recentioribus,  solura 
Sallustiura  aut  Lucretiura  quera  legerent  et  interpretarentur  dignuni  haberent, 
ut  qui  ipsi  reraota  et  recondita  acriter  appeterent.  At  Juvenaleni  omiserunt. 
Si  igitur,  ut  necesse  est,  statuerimus,  saec.  II  et  III  Juvenalis  satiras  a  grararaa- 
ticis  neglectas  inter  eos  tanturaraodo,  qui  legendi  voluptate  tenerentur,  notas 
fuisse,  nunc  patescunt  quaedara,  quae  facillime  ac  rite  expediri  possint.  Primum 
enira,  quae  antiquissima  omniura  scholia  exstant,  ea  illo  terapore  orta  esse  pu- 
taverira.  Nara  ipsorura  scholioruni  antiquorum  nou  eam  esse  conditionera ,  ut  ex 
unius  hominis  docti  ingenio  vel  uno  omnia  tempore  oriri  potuerint,  si  quis  vel 
obiter  inspexerit,  pro  explorato  habebit.**)  Quam  ob  rem  sic  velim  statuas, 
n  aut  in  saec.  hominera  aliquem  legendi  potissiraura  studiosura,    non   eura,    qui 

•)  Fortasse  Turnum  Quinctilianus  intellexit,  quem  illustrem  poetam  fuisse  Cl.  Rut.  Nama- 
tianus  testatur  I,  603,  fortasse  omues  illos,  qui  schol.  sat.  I,  20  apud  "Vallam  (in  codd.  P.  et  S. 
scholiou  illud  deest)  nominautur.  Legimus  ibi:  „vel,  ut  Probus  exponit,  Tumum  dicit,  Scaevi 
Remoris  tragici  poetae,  fratrem.  Tumus  hic  libertiui  generis  ad  honores  provectus  est  potens  iu 
aula  Vespasianorum  Titi  et  Domitiani,  vel  Lenium  dicit,  quia  [qui]  et  ipse  satjTas  scripsit,  vel 
Silium  et  ipsum  sui  temporis  satyricum,  qui  omnes,  ut  Probus  refert,  ex  Aurunca  fuerunt."  De 
Petronio  quoque  Arbitro  cogitare  liceret,  si,  quando  vixisset,  pro  certo  habere  possemus. 

**)  cf.  Emest.  Matthias:  de  scholiis  .Juvenaliani.'*.  Hal.  1875,  qui  taraen  in  eo  erravit,  quod 
iam  secundo  p.  Chr.  saeculo  .,veterum  grammaticornni  in  Juv.  commeutario.s"  ex.stitisse  dicit  (pag.  7). 

grammaticas,  quales  tum  essent,  artes  profiteretur  ac  susciperet,  tacito  quasi 
studio  Juvenalis  satiras  obiter  et  passim  adnotandas  sibi  sumpsisse.  Qiii  tamen 
hoc  munere  ut  unus  de  indoctis  atque  rudibus  functus  forsitan  id  unum  eg-erit, 
ut  inusitatas  et  obscuras  voces  vocibus  significaret  usitatioribus  et,  prout  intellegeret, 
res  abstrusas  atque  reconditas  explanaret  ac  detegeret.  Deinde  cum  concessum 
erit,  Juvenalis  satiras,  posteaquam  editae  essent,  non  confestim  in  famam  ac 
gratiam  hominum  pervenisse,  illud  etiam  intellegemus,  quam  facile  ab  ignoto  aliquo 
eius  amatore,  qui  ut  ipse  Juvenalis  stoicorum  sectam  coleret  idemque  molestissimus 
ineptissimusque  esset  monitor,  genuinis  poetae  satiris  inficetum  aliquod  carmen, 
quale  est  satira  XV,  adici  potuerit.  Euismodi  autem  exemphim,  quod  sat.  XV 
exornatum  erat,  postea  in  omnium  usum  pervenit  ac  notitiam. 

Jam  vero  praeter  illos  grammaticos,  qui  fatuitate  et  levitate  Frontonis 
laetabantur,  inveniebantur  alii,  qui  in  diverso  grammaticorum  studiorum  genere, 
quae  erat  perscrutatio  historiae  literariae,  versarentur.  Ex  quibus  unus,  postea- 
quam  Romani  Juvenalis  satiras  magis  magisque  adamare  coeperant  —  nam  postera 
aetate  vulgo  probatas  eas  fuisse  testis  est  Amm.  Marcellinus  XXVIII,  4,  14: 
„quidam  detestantes  ut  venena  doctrinas  Juvenalem  et  Marium  Maximum  (de 
quo  V.  schol.  sat.  IV,  53)  curatiore  studio  legunt  nulla  volumina  praeter  haec 
in  profundo  otio  contrectantes"  —  curiosus  factus  est,  quidnam  esset  de  vita 
illius  poetae  traditum.  Sed  quid  potuit  invenire?  In  Suetonii  libro,  qui  unus 
in  enarrandis  illustrium  vironim  vitis  versabatur,  in  eo  nihil  de  Juvenale  ex- 
stabat.  Nam  et  ilhid  quidem  puto,  Suetonium,  quae  est  eius  natura,  poesim  haud 
in  magno  pretio  posuisse;  quare  postremo  monumenti  sui  loco  nescio  an  pauciora 
etiam,  (juam  putetur,  de  claris  poetis  scripserit.  Hoc  vero  manifestum  est,  eum 
non  modo  niliil  de  Juvenale  scripsisse,  sed  universam  illam  operis  eius  partem 
omnium  maxime  mancam  et  imperfectam  fuisse.  Et  quid  magis  verisimile,  quam 
eiusmodi  opus,  quale  a  Suetonio  institutum  esset,  cum  certo  fine  careret,  neque 
ab  uno  auctore  absolutum  esse  et  alios  postea,  ut  complerent,  incitavisse?  Itaque 
grammaticus  nescio  quis  suum  esse  arbitratus  est,  ut  Juvenalis  quoque  vitam 
subiceret.  Sed  cum  de  eo  nihil  iam  comperisset  —  unde  comperiret?  —  nihil 
fuit  reliquum  quam  ut  mente  usus  et  sensu  eorum,  qui  artem  tum  colerent 
historicam  et  ii  non  tam  veri  investigatores  quam  captatores  narratiuncularum 
esse  solerent,  et  criticum  (luem  novimus  grammaticorum  morem  secutus  ipse 
vitam  excogitaret  excogitatamque  Suetoniano  libro  agglutinaret.  Haec  est  vitae 
illius  origo,  quam  signo  I  Jahnii  aliorumque  more  notavi,  qua  ceterarum  nullam 
aut  vetustiorem  aut  maioris  auctoritatis  esse  interim  velim  mihi  concedatur. 
Non  remotioris  eam  aetatis  quam  HI  vel  IV  esse  saeculi  ideo  ego  crediderim, 
quia  haud  scio  an  ipsae  Juvenalis  satirae  non  prius  eas  hominum  approbationes 
et  laudes  consecutae  sint,  quibus  aliquis  ut  vitam  componeret  adduceretur. 

Exstincto  caliginoso  Frontonis  lumine  ciim  maior  atque  expeditior  gramma- 
ticorum  studiorum  campus  pateret  saec.  IV  maximeque  V  (ob  oculos  versentur 
Ael.  Donatus,  Helenius  Acro,  Servius)  ad  Juvenalem  quoque  operam  transferre 
coeperunt.  Tum  scholia  puto  eam  quam  in  codd.  P.  et  S.  hodie  praebent  formam 
nacta  esse  et  ambitum.  Adiciebantur  enim  ubi  nihil  vetustissimus  ille  interpres 
adnotaverat  recentes,  aliae,  si  qua  res  non  conveniebat,  et  rerum  et  verborum 
explicationes.  Eam  enim  rationem  invenisse  mihi  videor,  qua  diiudicari  possit 
crebritas  varietasque  eai-um  explicationum,  quae  eodem  lemraate  nunc  in  scholiis 
exstant,  sive  colligatae  inter  se  sunt  particulis  aut  —  aut,  ml  —  vel,  sive  nudam 
nuda  excipit  nota,  sive  diversissima ,  ut  fit,  permixta  et  confusa  leguntur. 
Praeterea  de  personis,  de  rebus  et  moribus  priscis  addebatur  quidquid  ex  litera- 
tonim  hominum,  imprimis  Suetonii,  commentariis ,  ex  actis  diumis,  ex  edictis 
imperialibus ,  ex  aliis  fontibus  hauriri  poterat.  Postremo  cum  in  Suetonii  libro 
et  vita  tum  legeretur,  fieri  facile  potuit,  ut  inde  sumpta,  si  occasio  tulisset,  de 
Juvenale  ipso  huc  ilhic  quaedam  iniungerentur.  Postea  vero  quam  de  vita 
Juvenalis  certis  scholiorum  locis  illa  legebantur,  usu  venit,  ut  iis  libris  mss. 
qui  scholiis  instructi  essent,  ipsa  vita  iam  non  apponeretur;  at  adiungi  solebat 
variata  interdum  et  interpolata  iis,  qui  omissis  scholiis  nudum  exliibebant  textum. 
Eiusmodi,  ni  fallor,  ille  liber  fuit,  quem  Nicaeus  pro  arbitrio  suo  recensuit;  licet 
vita  exornatus  fuerit,  scholiis  non  item.  Saecuk)  autem  IX  ('omutus  tale  exemplum 
a  Nicaeo^emendatum  vel  potius  mendatum  ineptissimis  suis  adnotationibus  in- 
struxit.  En  cur  vita  in  iis  tantum  codd,  inveniatur,  qui  si  non  omnibus  scholiis 
careant,  scholia  praebeant  Cornutiana.  Atqui  duobus  illis  et  textus  et  scholiorum 
generibus  ita  evenit,  ut  sana  textus  recensio  una  cum  veteribus  scholiis  —  ut 
Jahnii  hoc  monentis  verbis  utar  —  ^incertum  quo  casu  situ  oppressa  fere  et 
neglecta  iaceret,  altera  per  medium  aevum  una  in  hominum  manibus  versaretur 
pari  modo  ac  scholia,  quae  a  Cornuto  profecta  essent."  Unum  illum  codicem 
quo  Valla  usus  est  ipsum  quoque  merae  textus  scholioiiimque  speciei  affinem 
verisimile  est  diutius  in  hominum  manibus  versatum  et  non  ita  sera  aetate 
amplificatum  esse  et  auctum.  Velut  ei  vita  ex  Suetonio  deprompta  adiuncta  est; 
itemque  postea  Pithoeano  accidit.  Enimvero  caussa  adscribendae  vitae  aderat. 
Nam  fecundissimus  ille  Suetonii  liber,  qua  erat  opportunitate ,  excerptus  mature 
admodum  mutata  et  mutilata  forma  in  rhetorum  et  grammaticorum  commentariolos 
per  particulas  diffluere  coeperat.  Quo  factum  est,  ut  pariter  ac  Probo,  quem 
Valla  dicit,  etiam  Pithoeano  codici  a  monacho  nescio  quo  vita  mox  adnecteretur, 
sin  minus  ex  Suetonio,  at  ex  deteriore  aliquo  codice. 

Deinceps  demonstrandum  est,  quoniam  breviter  disputando  vitam  Juvenalis 
aliter  oriri  potuisse  negavi  nisi  ex  ipsius  Juvenalis  satiris,  ex  iis  oriri  quomodo 
potuerit.     Atque  primura    quaeritur,    qua  ratione   inventum   sit  illud:    libertini 


■■.•  i 


■■.■^A.'--' 


•«*•»?  *7'v-(.A'.  Ti  x^'- ■'■:*' ■■.•jA-.iii^  .■ 


'^j-Lr 


.  ■*■   "■'■■!?■»  ■ 


-^y^ 


,  ■•••  v-->v/-  \?-     ■ . 


.>. 

■-     •  )■  -    .^. 

?■■ 

.  -. 

^■r->.v , 

.    ■  ,:^t.''^-,'' 

•  -  ■  t  ^. 

■  \ 

.      ^ 

9 

% 

locupletis  incertum  fUius  an  alumnus.  Libertinonim  ordinis  Juvenalem  ftiisse 
coUegitur  ex  sat.  I,  99:  ^agnitus  accipies,  iubet  a  praecone  vocari  Ipsos  Tro- 
iugenas;  nam  vexant  limen  et  ipsi  Nobiscum."  His  verbis  cum  Troiugenie 
Juvenalis  semet  ipse  opponat,  vitae  auctor  libertinum  eum  fuisse  statuit.  Sed 
utnim  patre  an  altore  libertino  usus  esset,  propterea  in  dubio  reliquit,  quod  ex 
aliis  satirarum  locis  intellexerat  minime  eum  libertis  libertinoque  ordini  favere. 
Nam  et  ipse  quoque  sine  dubio  -viderat  omnia  ea,  quae  sat.  III  58  sqq.  de 
Graecis  nefariis  disputentur,  ad  libertinos  Graecos  pertinere.  Praeterea  autem 
ante  oculos  ei  versabantur  loci  fortasse  hi:  sat.  11,  58:  „notum  est,  cur  solo 
tabulas  compleverit  hister  Liberto;"  sat.  V,  28:  „inter  vos  quotiens  libertorumque 
cohortem  Pugna;"  sat.  VII,  43:  „scit  dare  libertos  extrema  in  parte  sedentis 
Ordinis,"  quibus  locis  omnibus  haud  honorificam  libertinorum  mentionem  fieri 
intellexit.  Ea  igitur  ratiocinatione  dubius  factus,  num  poeta  tanto  quanto  filiue 
necessitudinis  vinculo  cum  libertino  aliquo  coniunctus  ftiisset,  verba  scripsit: 
incertum  filius  an  alumnus.  Quod  autem  lociipletis  libertini  filium  aut  alumnum 
eum  fuisse  dicitur,  id,  ut  recte  iam  Diintzerus  invenit,  cum  omnibus  iis  qua€ 
sat.  XI  de  se  dicit  poeta,  tum  maxime  versu  nititur  eiusdem  satirae  XI,  65: 
„De  Tiburtino  veniet  pinguissimus  agro  Haedulus."  Quae  ibi  commemoratur 
poetae  villa  Tiburtina,  eam  a  libertino  sive  patre  sive  altore  per  heredium  ad 
Juvenalem  pervenisse  vitae  scriptor  persuasum  habuit. 

Ad  mediam  fere  aetafem  declamavit.  Haec  ex  sola  prima  satira  collecta  sunt, 
quippe  quae  aperte  declararet  poetam  admodum  diu  declamatorum  scholas  frequen- 
tasse.  Ceterum  Teuffelio  Jahrb.  fur  Philol.  u.  Pad.  Bd.  43  pag.  107  assentiendum 
est,  qui  „mediam  aetatem"  non  idem  esse  vult  ac  „mediam  vitam". 

Animi  ma^is  caussa,  quam  quod  scholae  se  aut  foro  prae^xiraret.  Ea  auctor 
posuit,  quia  nuUis  satirarum  locis  Juvenalis  se  rhetorem  fuisse  ostendit  et  rhe- 
toribus  aliisque  eius  generis  hominibus  satira  praecipue  Vn  vehementer  illudit. 
Sed  ieiuna  est  quaestio  de  eorum  verborum  origine,  quae  amplificationis  tantum 
et  omamenti  caussa  perfacile  addi  potuerint;  quam  missam  faciamus.  Difficile 
autem  videtur  iudicare,  unde  exilium  eiusque  caussam  grammaticus  excogitaverit. 
Atque  ego  non  eum  me  fingam,  qui  demum  veram  et  solidam  narratiunculae 
originem  invenerim.  Id  enim  ago,  ut  labefactata  vitae  auctoritate  omnique 
defendendae  eius  occasione  praecisa  omnia  quae  ibi  narrantur  ea  esse  demonstrem, 
quae  qualibuscunque  coniecturis  excogitari  potuerint.  Sed  plane  veUe  eandem 
coniectandi  rationem  invenire,  qua  homo  in  confingenda  illa  fabula  usus  sit, 
haec  esset  arrogantia.  Cogitatio  enim  quis  nescit  quam  artificiosa  saepe,  quam 
mira  et  vere  infinita  fuerit  in  illis,  qui,  dummodo  miracula  et  res  singulares 
captarent,  veri  neglegentissimi  esse  solerent  ?  Quare  non,  si  quis  exilium  fallaciter 
a  grammaticis  commentum  esse  putaverit,   idcirco  temeritas  ei  exprobranda  est. 

Esset  enim  id  mendacium,  ut  vicina  tantum  et  flnitima  exempla  proferam, 
prorsus  consimile  ei,  quod  struxerunt  in  vita  Persii  de  sat.  eius  I,  121  :  ^auriculas 
quis  non  habet  (Mida  rex  habet)",  neque  ab  illis  nugis  dissonum  esset,  quibus 
Cn.  Naevio  poetae  multa  et  molesta  cum  Metellis  negotia  fuisse  excogitaverunt 
adeo  versiculos  duos  fabricati.  Juvenalem  vero  in  crudeli  et  superba  quae  tum 
exerceretur  dominatione  haud  impune  tantam  in  satiris  libertatem  fortitudinemque 
praestitisse  proclivis  erat  suspicio.  Nam  etiam  illi  quanta  tum  temporum 
tristitia  fuisset  didicerant  et  multa  inde  ab  Augusto,  qui  primus  specie  legis 
Comeliae  laesae  maiestatis  „cognitionem  de  famosis  libellis  tractavit  commotus 
Cassii  Severi  libidine"  (Tac.  Ann.  I,  72  cf.  IV,  21)  memoria  tenebant  expulsorum 
hominum  literatorum  exempla.  Quid  ?  quod  pariter  ac  nos  tales  locos  cognitos 
habebant,  qualis  est  Suetonii  Dom.  cap.  8:  „scripta  famosa  vulgoque  edita, 
quibus  primores  viri  ac  feminae  notabantur,  abolevit  (sc.  Domitianus)  non  sine 
auctorum  ignominia."  Itaque  facillime  eorum  aliquis  perduci  potuit,  ut  omni 
scrupulo  omisso  lepidam  illam  libertatis  et  audaciae  poenam  ex  ingenio  suo 
comminisceretur.  Atque  etiam  illud  factum  esse  potest,  ut  de  poeta  nescio  quo 
satirico  ex  urbe  ab  imperatore  summoto  vagus  rumor  ad  illius  temporis  homines 
perveniret,  quem  perverse  illi  Juvenalem  intellegerent.  Velut  F.  V.  Fritzsche 
de  scriptoribus  satiricis  spec.  IV  (in  ind.  lectt.  Acad.  Rostock.)  pag.  4  adnotat: 
„vereor  ne  in  eorum  numero,  qui  poenas  dederunt,  Turnus  fuerit.'^  Id  alii 
viderint;  sed  quod  Turno  aliive  poetae  satirico  acciderat,  id  incerta  fama 
Juvenali  accidisse  putari  potuit.  Verum  talibus  coniecturis  neglectis  quam  viam 
iniimus  ea  insistamus,  si  forte  ex  satiris  qualicunque  modo  narratiuncula  illa 
derivari  possit.  Juvenalis  sat.  I,  150  hominem  aliquem  sibi  obicientem  fingit: 
„unde  Ingenium  par  materiae?  unde  illa  priorum  Scribendi  quodcunque  animo 
flagrante  liberet  Simplicitas?"  Ad  quod  ille:  „quid  refert,  dictis  ignoscat  Mucius 
annon?**  Tum  alter:  quid  vero,  inquit,  si  quando  potentem  quemquam  ipsius 
principis  gratia  fruentem  carpseris  ?  Tum  Juvenalis,  quamquam  primo  et  illorum 
simultatem  neglecturum  sese  simulat,  tamen  gravissimis  alterius  caussis,  quibus 
divites  potentesque  castigare  vetaretur,  cognitis  in  fine  satirae  prius  suum 
consilium  eum  in  modum  mutat,  ut  dicat:  „experiar  quid  concedatur  in  illos, 
Quorum  Flaminia  tegitur  cinis  atque  Latina."  Haec  cum  sciolus  ille  grammaticus 
qui  vitam  composuit  legisset,  cognoscere  cupivit,  quomodo  experientia  ista  Juvenali 
evenisset.  Jam  cum  ex  sat.  XV  in  Aegypto  eum  aliquando  fuisse  intellexisset, 
illuc  exulatum  eum  ivisse  exploratum  habuit  et  eam  quidem  ob  caussam,  quod 
exspectatione  minus  in  mortuos  ei  concessum  fuisset.  Pro  certo  igitur  statuit  hoc 
illove  Juvenalis  satirarum  loco  potentem  aliquem  et  eum  potentissimum  omnium, 
imperatorem  ipsum,  ofiensum  esse.  Qui  quisnam  fuisset  nondum  curavit;  unum 
illud  quaesivit,  ubi  talis  in  satiris  locus  exstaret,  quo  imperator  ofi^endi  potuisset. 
Ac  profecto  tanta  cum  probabilitate  nuUum  invenire  potuit,  quanta  versiculos  illos, 

qui  sunt  sat.  VTI  89.  90;  „quod  non  dant  proceres  dabit  histrio,  tu  Camerinos 
Et  Baream  tu  nobilium  magna  atria  curas?  Praefectos  Pelopea  facit  Philomela 
tribunos."  Nam  observandum  est  in  satira  VII  et  primum  et  ultimum  poetam 
abiecto  quod  sat.  I  proclamaverat  consilio  praesens  tum  tempus  apertissime 
significare.  In  primo  enim  carmine  dilucidis  verbis  Caesar  tum  ipsum  regnans 
laudatur.  Quocirca  vitae  auctor  sic  forsitan  ratiocinatus  sit.  Necesse  erat  Caesarem 
perspicere  hac  in  satira  Juvenalem  de  se  suoque  tempore  loqui,  ut  et  versus  illos 
in  suum  tempus  dictos  esse  non  posset  non  opinari.  Juvenalis  vero  non  ea  fuit 
opinio,  utpote  qui  in  exordio  satirae  Caesarem  illum  (Traianum  videtur  intellexisse) 
summis  laudibus  dignum  fecerit.  Immo  ne  in  hac  quidem  satira  a  lege  proposita, 
ut  in  mortuos  inveheretur,  defecit  et  Domitiani  tempora  carpit.  At  vero  Caesar, 
cum  in  prima  satira  sua  tempora  notari  vidisset,  etiam  versus  illos  de  se  accipiendos 
esse  arbitratus  est.  Ea  fere  grammatici  fuit  cogitatio.  Quid?  quod,  cum  ei 
satira  I .  Juvenalem  priorem  satiras  scribendi  rationem  mutasse  collegeret, 
fortasse  non  ementitum  sed  coUoquium  re  vera  habitum  ibi  referri  i-atus  verisimile 
esse  duxit  ante  editas  eas  quas  ipse  legeret  satiras  alias  fuisse  scriptas,  quas, 
quia  aequales  homines  iis  castigarentur,  ineditas  reliquisset.  Ergo  pulcherrime  se 
coniecisse  opinabatur,  cum  versus  illos  satirae  VII  de  Statio  et  Paride  ex  vetere 
aliqua  illius  generis  satira  exscriptos  esse  statuisset. 

Pari  modo  quod  j)er  hmorem  militiae  ad  praefeduram  cohortia  missus  esse 
fertur,  id  ex  eo  coUegitur,  quod  Juvenalis  in  sat.  XVI  rerum  militarium  tam  peritum 
sese  praestat,  ut  ipse  militiae  aliquo  munere  functus  esse  videatur.  De  verbis 
qnamquam  odogetiarius  infra  videbimus.  Nunc  ex  universo  vitae  tenore  ea  afferemus, 
quibus,  si  nihil  aliud,  illud  demonstrari  possitj  eam  recentiorem  potius  quam  vetustiorem 
originem  sapere.  Maximam  igitur  offensionem  praebet  dubitatio  illa,  quae  verbis 
inest:  libertini  locupletis  incertum  filius  an  alumnus.  Quae  quomodo  orta  sit  ex 
ea  quam  ego  feci  explicatione  valde  elucet,  sin  ab  uUo  Juvenalis  aequali  vel  aetatem 
eius  proxime  attingente  homine  facta  sit,  niinime  eiusmodi  caussis  excusatur  quales 
Teuffellius  Jahn.  Jahrb.  f.  Philol.  u.  Pad.  Jahrg.  15,  Bd.  43,  pag.  105.  106  protulit. 
Quid  enim?  „Rhetorum  scholis  egressum  Juvenalem  haud  absurde  paucorum  versuum 
satiram  in  Paridem  pantomimum  poetamque  semestribus  militiolis  emicantem 
[tumentem]  composuisse,  satirarum  genus  deinde  de  industria  excoluisse  et  tamen 
bene  diu  ne  modico  quidem  auditorio  quidquam  committere  ausum  mox  tanto  successu 
auditum  esse,  ut  .  .  ."  haec  singula  vitae  auctor  certo  scire  potuit,  utrum  libertinus 
pater  an  altor  fuisset,  scire  non  potuit?  Quid  multa?  quod  qui  ^itam  scripsit, 
in  prima  ea  aliquid  nescit  idemque  studiorum  Juvenalis  accuratissimam  prodit 
scientiam,  ea  re  magnopere  commoveor.  Porro  cur  ne  unum  quidem  nomen 
affertur  nisi  Paridis  et  Aegypti  ?  quorum  utrumque  ex  ipsis  satiris  facillime  sumi 
potuerunt;  at  neque  imperator  a  quo  Juvenalis  pulsus  sit  nominatur  neque  quis 
ille  fuerit  narratur  „tunc  in  deliciis  aulae  habitus''.    Praeterea  extrema  Aegypti 

pars  accuratius  non  definitur,   et  locupletem  si  patrem  seu   altorem   Juvenalis 
fuisse  scivit,  cur  eius  nomen  non  attulit  scriptor? 

Quodsi  G.  Hermannus  in  recensione  Val.  Pranckii  libelli  cui  inscribitur: 
Examen  criticum  D.  Jun.  Juv.  vitae,  Altonae  1820  in  Leipz.  Literaturzeit.  1822. 
pag.  1811  hanc  vitam  excerptam  esse  censuit  ex  vita  vetustissima  ab  ipso 
Suetonio  scripta,  nunc  autem  deperdita,  false  id  iudicatum  esse  apparet.  Primum 
quod  vetustissimam  vitam  a  Suetonio  scriptam  exstitisse  putat,  error  est.  Nam 
Suetonium  Juvenalis  vitam  scripsisse  supra  ego  (v.  pag.  1  et  2)  gravissimis 
laudatis  auctoribus  negavi.  Sed  faciamus  hanc  vitam,  de  qua  agimus,  ex 
vetustiore  etiam  incerti  auctoris  vita  expressam  esse:  est  aliquid,  quod  ita 
censere  nos  vetet.  Qui  enim  vetustam  eamque  integram  et  plenam  vitam  ex- 
cerpendam  sibi  sumpserit,  eum  verisimile  sane  est  multa  brevioribus  verbis 
contraxisse;  at  quis  crediderit  eum  nomina  illa  quae  allata  ibi  sine  dubio  essent 
omissurum  aut  ea  de  quibus  dubium  ibi  esse  non  posset  incerta  redditurum  fuisse 
ac  dubia?  Immo  vero  eum  euismodi  hominum  morem  fuisse  constat,  ut  quae 
incerta  invenirent  relicta  ea  pro  certis  potius  venditarent  quam  ut  facerent 
contrarium.  Atque  ipsum  hunc  grammaticorum  morem  observare  licet  in  ceteris 
vitis.  Nam  huius  vitae  auctor  satis  habuit  quod  exilium  et  caussam  eius  in- 
venisset;  qui  vero  postea  edendis  satiris  vitam  Juvenalis  addere  volebant,  ii  eo 
non  contenti  alius  de  alio  imperatore  cogitarunt,  in  diversas  abierunt  sententias 
de  supremis  poetae  aetatis  annis,  dissenserunt  utrum  ex  exilio  redisset  necne, 
quando  mortuus  esset,  ubi  satiras  scripsisset,  permulta  denique  eorum  quae 
vetustissima  vita  praebet  vel  mutaverunt  vel  amplificaveiiint.  Id  enim  et  ego 
cum  plerisque  VV.  DD,  credo,  reliquas  vitas,  quas  praeter  eam,  qua  de  disputavi, 
novimus,  ex  ipsa  illa  sin  minus  recta,  at  aliam  per  aliam  manasse.  Quam 
sententiam  ut  comprobem,  unum  illud  afiferre  lubet,  quod  verba  ad  mediam  fere 
aetatem  declamavit  plane  eadem  in  omnibus  vitis  leguntur  exceptis  vitis  IV  et  VII. 
Quod  autem  in  earura  altera  pro  illis  invenitur:  declamadt  haiid  msdiocri  fama 
ut  ipse  scribit  „et  nos  consilium  dedimus  Sullae"  omissis  verbis  usque  ad  mediam 
fere  aetatem  et  quod  in  altera  declamationum  nulla  omnino  mentio  fit,  quoniam 
id  ut  sciretur  non  magnopere  interesse  visum  est:  quem  tandem  id  off^endet,  cum 
quamvis  sint  in  altera  breviata  in  altera  multiplicata  verba,  res  tamen  in  utra- 
que  fere  eaedem  ac  in  reliquis  inveniantur.  Verum  addo  et  illud  etiam,  quod 
reliquas  vitas  compositas  esse  puto  veterrima  iUa  non  iam  oculis  obiecta  et 
proposita,  sed  in  notitiam  saltem  perlata  et  aliquando  antea  perlecta.  Quo  autem 
melius  qua  ratione  variae  vitae  ortae  sint  perspiciatur,  vita  quaedam  recentissimae 
aetatis  inspiciatur  velim,  anno  1859  ab  0.  Ribbeckio  in  praef.  edit.  Juv.  pag.  XII 
et  eicogitata  et  edita.  Ea  gravissimo,  opinor,  documento  mihi  est,  cum  dicam 
grammaticorum  arbitrio  et  temeritate  principalem  illam  vitam  in  permultiB  haud 
mediocriter  transformari  potuisse. 

; ..{+  Sed  nondum  ad  flnem  disputatio  de  vita  perducta  est.  Verba  enim:  „moi 
magna  frequentia  tantoque  successu  bis  aut  ter  auditus  est,  ut  ea  quoque  quae  prima 
fecerat  inferciret  novis  scriptis"  quomodo  quaeritur  et  inter  se  et  cum  iis  quae 
sequuntur  congruant.  Vitae  auctor,  cum  bis  aut  ter  Juvenalem  auditum  esse 
dicit,  haud  dubie  primas  sei  satiras  vult  recitatas.  Omissum  igitur  est  in  vita, 
ut  sex  illas  satiras  duabus  vel  tribus  recitationibus  lectas  etiam  editas  postea 
esse  dicatur.  Proprie  enim  sic  dici  debuit:  „mox  magna  frequentia  tantoque 
successu  bis  aut  ter  auditus  est,  ut  [noti  solum  sex  satiras,  quas  recitacerat,  ederet, 
sed  utj  ea  quoque,  quae  prima  fecerat  inferciret  novis  scriptis."  Eum  quidem 
sensum  auctorem  verbis  illis  inesse  voluisse  apparet.  Atqui  iis  cum  verbis  qui 
concinunt  ea  quae  sequuntur:  „erat  tunc  in  deliciis  aulae  (sc.  histrio)  multique 
fautorum  eius  quottidie  provehebautur.  venit  ergo  Juvenalis  in  suspicionem  .  .  . 
ac  statim  quamquam  octogenarius  missus  est  in  extremam  Aegypti  partem"  ?  Eam 
vides  scriptoris  opinionem  fuisse,  ut  post  editam  septimam  satiram  statim 
Juvenalem  expulsum  esse  putaret.  Quid?  si  ultima  vitae  verba  haec  sunt 
„verum  intra  brevissimum  temjnis  angore  ac  taedio  periit",  in  exilio  num  poeta 
satiris  scribendis  operam  navare  potuit?  Quando  reliquae  inde  a  septima  satirae 
scriptae  sunt?  Haec  difficultas  ego  non  video  quomodo  interpretandi  arte  expediri 
possit.  In  vita  sane  Ribbeckiana  (praef.  ed.  Juv.  pag.  XII)  sic  nobis  traditur: 
^inseruit  ea  carmina  in  satiram  VII,  quam  iterum  edebat^.  Quam  explicationem 
absurdissimam  esse  censeo.  Primum  enim  vocubala  bis  aut  ter,  nisi  ad  recitationem 
primariam  sex  satirarum  referimus,  intellegere  non  possumus  neque  alius 
sententiarum  nexus  esse  potest  ac  quem  ego  modo  substitui.  Inde  autem 
efficitur,  ut  Juvenalis  iam  principi  satirarura  editioni  versus  illos  de  Paride 
inseruerit,  Deinde  de  altera  ab  ipso  poeta  curata  editione  nulla  ex  parte  quid- 
quam  cognoscimus.  Praeclare  nimirum  res  se  habeat,  si  verba  vitae  IV  „in 
exilio  ampHavit  safiras  et  pleraque  mutavit"  hic  afferri  possint.  Sed  ea  ipsa  obstant, 
quominus  Ribbeckii  interpretationi  accedamus,  nam  in  exilio  ibi  •  Juvenalis 
satiras  ampliasse  dicitur;  ut  propter  ampliores  satiras  iterum  editas  in  exilium 
mitti  non  potuerit.  Denique  ipsa  verba  „novis  scriptis^  argumeuto  sunt,  quod 
vitae  auctor  de  satiris  iterum  editis  non  cogitavit;  de  quibus  si  cogitasset,  non 
„novis  scriptis",  sed  „denuo  scriptis"  posuisset. 

Quae  cum  ita  sint,  quicunque  vitam  composuit,  is  pro  homine  praepostero 
habendus  est;  nam  post  scriptas  septem  tantum  satiras  Juvenalem  in  exilium 
missum  et  intra  brevissimum  tempus  ibi  mortuum  esse  docet  nihil  curata  novem 
reliquarum  satirarum  origine.  Quae  confusio  tanta  profecto  est,  vii  ut  ab  uno 
eodemque  homine,  quamvis  fuerit  inconsultus  atque  demens  proficisci,  potuerit. 
Quocirca  ut  aliquantulum  vetustissimi  vitae  auctoris  honori  patrociner,  sic  ego 
conicio,  et  verba  „quamquam  octogenarius"  et  extrema  illa  „verum  —  periit"  ab 
alio  quo  postea  adiecta  esse,  qui  quod  de  fine  Juvenalis  nihil  audivisset,  aegre 

ferens  audaci  additamento  mancam  vitam  suppleret.  In  dubio  autem  relinquo, 
num  extremi  vitae  additamenti  idem,  qui  verborum  ^quamqam  octogenarius" 
auctor  sit.  Verba  illa  „a  scriptore  pro  suis  ipsius  ratiociniis  temere  posita  esse" 
etiam  Synnerber|giu8,  de  temporibus  vitae  carminumque  D.  J.  Juvenalis  rite 
constituendis.  Helsingf.  1866  pag.  24  et  Val.  Francke  ex  crit.  pag.  94  —  „octo- 
genarium  tum  fuisse  poetam,  quum  in  exilium  mitteretur,  potuit  grammaticus 
conclusione  aJiqua  et  coniectura  efficere"  —  concedunt.  Neque  tamen  ego  ea 
quae  volunt  illi  ratiocinia  ftiisse  censeo.  Mihi  quidem  videtur  is,  qui  verba 
^quamquam  octog.*  vitae  textui  infersit,  laudes  illas,  a  quibus  satira  septima 
orditur,  probe  ad  Traianum  contulisse,  non  item  probe  censuisse  epigramma  illud 
olim  in  Paridem,  Neronis  pantomimum,  factum  esse,  quod  quidem  ad  Domitiani 
Paridem  pertinet.  Paris  autem  ille  inde  ab  anno  56  p.  Chr.  usque  ad  a.  67  p.  Chr. 
(cf.  Tac.  Ann.  XIII,  19 — 22)  apud  Neronem  potentissimus  fuit,  Ut  igitur  vitae 
interpolator  laudibus  illis  ad  Traianum  relatis  cum  satiram  Vn  tum  relegationem 
Juv.  in  annum  fere  102  p.  Chr.  posuerit,  exiguam  autem  in  Neronis  Paridem 
satiram  anno  62  scriptam  esse  putaverit,  quo  anno  Nero  Octavia  uxore  depulsa 
et  Burro  interfecto  in  Tigellinum  (v.  sat.  I,  55)  summam  auctoritatem  trans- 
fundere  coepit  et  festos  illos  in  theatro  dies  egit:  inde  ab  anno  62  usque  ad 
annum  102  calculis  subtiliter  subductis  40  annos  elfecit  et  quoniam  in  vitae 
exordio  legebat  usque  ad  mediam  fere  aetatem  Juvenalem  declamasse,  non 
potuit  quin  a.  62  eum  40  annos  natum  fuisse  crederet.  Adiectis  autem  his  40 
annis  ad  40  eos  annos,  qui  temporis  spatio  inde  a  62  usque  ad  102  efficiuntur, 
aetatis  anni  80  putantur.  Atque  ita  constituta  aetas  eff^ecit,  ut  vel  ab  eodem 
vel  ab  alio  ratiocinatore  verba  praeterea  adiungerentur  ^,verum  —  periit". 

Egregie  mehercle  hoc  erat  computatum,  neque  tamen  ei  probabatur,  qui  in 
codice  Vossii  hanc  vitam  expressit.  Is  enim,  cum,  quam  ultima  verba  rationi 
non  convenirent,  intellexisset,  eum  in  modum  quod  ille  peccaverat  correxit,  ut 
vitium  vitio  vitaret.  Nam  pro  ^verum  intra  brevissimum  tempus  angore  ac 
taedio  periit"  scripsit:  „verum  intra  brevissimum  tempus  ^sog  avrog  adscribitur 
divonim  choro  revertiturque  JuvenaUs  Rmnam,  qui  tandem  ad  Nervae  et  Traiani 
principatum  supervivens  sejiio  et  taedio  vitae  confe/ius  properantem  spiritum  cum  tussi 
exspuit^^  Recte  igitur  ille  quidem  perspexit  peregrinam  Juv.  in  exilio  mortem 
propter  satiras  8 — 16  statui  non  posse;  sed  cum  Nerone  imperante  eum  natum 
esse  iudicat  et  Domitiani,  cuius  ipsum  nomen  aff^ert,  non  Neronis  Paridem 
intellegit,  in  alium  incidit  errorem.  Nam  reputa,  quaeso,  quomodo  congruant: 
„Junius  Juvenalis  .  .  .  oriundus  temporibus  Claudii  Neronis  ad  mediam 
fere  aetatem  declamavit  .  .  .  deinde  ad  poetices  se  applicavit  et  postquam  diu 
tacuit  incepit:  semper  .  .  .  dehinc  paucorum  versuum  satira  non  absurde  in 
Paridem  Domitiani  pantomimum  .  .  .  composita  .  .  tamen  diu  ne  modico  quidem 
auditorio  quicquam  committere  est  ausus  .  mox  auditus  est .  .  .  ut  inferciret  novis 

scriptis  .  .  .  venit  Juvenalis  in  suspicionem  ac  statim  per  honorem  militiolae 
quamquam  octogenarius  urbe  summotus  .  .  .  verum  intra  brevissimum  tempus 
^eog  avTog  adscribitur  divorum  choro  revertiturque  Juvenalis,  qui  tandem 
ad  Nervae  et  Traiani  principatum  supervivens  ..."  Quid?  extremis  Domitiani 
annis  —  nam  a  Domitiano  Juv.  relegatum  esse  vitae  auctor  credidit  —  is  octo- 
genarius  fuit,  qui  Nerone  regnante  natus  erat?  A  primo  Neronis  dominationis 
anno  (54  p.  Chr.)  si  ad  extremum  Domitiani  regnum  quot  sint  anni  numeras, 
non  amplius  42  anni  efficiuntur.  Quodsi  idem  auctor  poetam  mox  illum  quidem 
revertisse,  sed  ad  Nervae  tantum  et  Traiani  principatum  supervixisse  fabuletur, 
dubium  non  est,  quin  Juv.  aetatis  suae  anno  quadragesimo  quarto  obierit.  Aliter 
res  se  habeat,  si  verba  „temporibus  Claudii  Neronis"  non  ad  vocabulum  ^oriundus" 
referas  coniungasque  cum  iis,  quae  sequuntur  „ad  mediam  fere  aetatem".  Tum 
vero  eadem  fere  quae  in  vita  I  sententia  oritur.  Sed  hac  interpretatione  vide 
ne  ille  homo  iusto  scitior  ac  prudentior  fingatur.  Nam  inter  ea,  quae  in  vita  I 
continua  serie  leguntur  „incertum  filius  an  ahimnus  ad  mediam  fere  aetatem  ..." 
tota  illa  enuntiatio  „ex  Aquinio  Volscorum  oppido  oriundus  temporibus  Claudii 
Neronis"  ita  interponitur,  ut  arcto  vinculo  contineri  videatur.  Quam  ob  rem 
critica  illorum  hominum  facultate  desperata  non  dubito  etiam  hoc  loco  securitatem 
auctoris  ac  dementiam  agnoscere.  Erat  enim  ei,  cum  de  extrema  Juvenalis  vita 
alia  ac  vita  I  referret  et  a  Domitiano  eum  urbe  pulsum  esse  statueret,  delendum 
illud  quod  in  vita  I  temere  positum  erat  „quamquam  octogenarius".  Quod  cum 
retinuit,  omnia  turbavit.  Duo  autem  haec  verba  sane  non  sunt  eiusdem,  cuius 
reliqua  vita,  sed  eadem  effecerunt,  ut  tam  multa  et  tam  varia  de  morte  Juvenalis 
excogitarentur.  Talia  autem  cur  non  sint  ab  eo  qui  primam  vitam  conscripserit 
tradita,  caussa  facillime  cogitatur.  Nimirum  ille,  quot  annos  complevisset  et 
quomodo  obiisset  poeta,  ex  satiris  eius  collegere  non  potuit. 

His  disputatis  hanc  doceo  vitae  condicionem  esse.  Duo  eius  fabricatores 
fuisse  censeo;  quorum  prior  tradidit,  quidquid  ex  satiris  coUegendi  divinandique 
arte  invenerat;  alter  vitam  sic  compositam  ita  supplevit,  ut  ex  ipsius  vitae  inter- 
pretatione  quae  nescire  se  pigeret  adiceret.  Ceterum  de  singulis  singularum 
vitarum  discrepantiis  meum  non  est  hic  fusius  disceptare.  Unum  hoc  monebo,  ea 
quae  in  extrema  vita  III  legantur  „penit  anno  aetatis  siiae  aJtero  et  octuagesimo'' 
optime  explicari,  si  non  sine  notitia  vitae  II  scripta  ea  esse  statuamus.  Juvenalis 
enim  si  octogenarius  paullo  ante  Domitianum  „divorum  choro  adscriptum"  relegatus 
est  (96  p.  Chr.)  reversusque  ad  Nervae  et  Traiani  principatum  (98  p.  Chr.) 
supervixit,  mortuus  est  octogesimum  alterum  aetatis  annum  agens.  Id  apparet 
e  vita  II  facillime  effici  potuisse;  quam  ex  vita  I  expressam  ac  dilatatam  esse 
mecum  consentientes  affirmaverunt  Francke  ex.  critic.  pag.  1 7 ;  C.  Fr.  Hermannus 
de  sat.  sept.  tpp.  pag.  8;  Synnerbergius  1. 1.  pag.  14;  unus,  quod  sciam,  Pinzgerus 
(Neue  Jahrb.   f.  Phil.  u.  Pad.  1835  pag.  203)   negavit.     Qui   quam  vehementer 

erraverit,  cum  nonnemo  viromm  doctorum  et  eorum  quidem,  quos  modo  laudavi, 
comprobaverit,  tum  quaecunque  usque  adhuc  a  me  disputata  sunt  ostendunt,  ut 
non  iam  refutato  eo  opus  sit.  Atque  ad  summam  manifestum  iam  et  confessum 
esse  credo,  vitam  I  pro  communi  omnium  fonte  habendam  esse  (v.  pag.  5). 
Quae  quomodo  orta  sit  cum  quamlibet  quaestionem  versatus  confirmaverim  et 
sanxerim,  fore  spero,  ut  nihil  admodum  auctoritatis  neque  ipsi  vitae  Pseudo- 
suetonianae  nec  ceteris  vitis  ex  ea  ductis  tribuendum  esse  concedatur,  — 

Quid  igitur  de  exilio  ?  Licetne  diflfidere  ?  Enimvero  licet.  Quodcunque  enim 
de  exilio  narratur  haud  secus  ac  reliqua  vita  in  coniecturis  positum  est,  Atqui 
hoc  unura  maxime  est  tenendum,  exilii  nusquam  nisi  in  vitis  et  quattuor  scholiorum 
locis  mentionem  fieri,  At  exstant  apud  Apollinarem  Sidonium  IX  272  pauci 
versus,  in  quibus  nullo  nomine  allato  de  „exule  histrionis"  quodam  sermo  est, 
quem  esse  Juvenalem  inter  VV,  DD,  constat.  De  eo  loco  necesse  est  breviter 
disputem.     Legitur  apud  Sidonium  IX,  272: 

Non  qui  tempore  Caesaris  secundi 

Aetemo  incoluit  reatu, 
\'  •  Nec  qui  consimili  deinde  casu 

Ad  vulgi  tenuem  strepentis  auram 

Irati  fuit  histrionis  exul, 
De  Juvenale  eo  loco  Sidonium  cogitasse  haud  satis  certum  est.  Ego  nonnihil  me 
oflFendi  fateor,  quod  Juv.  histrionis  exul  fuisse  dicitur  „ad  vulgi  tenuem  strepentis 
auram".  Plures  eorum  verborum  explicationes  cogitari  possunt.  Vis  enim 
praepositionis  „ad"  diversissimo  modo  intellegi,  participium  ^strepentis"  aut  ad 
„vulgi*'  aut  ad  ^histrionis"  referri  potest;  vox  ^auram'*  cum  idem  quod  ^favor"  (cf. 
aura  popularis)  significat,  tum  eo  quo  vocabulum  ^susurrus"  sensu  explicatur.  Sed 
ut  longum  ita  supervacaneum  est  omnes  quae  fingi  possunt  explicationes  hic 
enumerare,  quarum  alia  alium  efficit  sensum.  Attamen  satis  mihi  eorum  opinio 
placet,  qui  Juvenalem  hic  designatum  esse  affiimant,  Verba  autem  illa  sic  Germanice 
transferenda  esse  censeo,  welcher  (auf  hin)  wegen  (de  praepositione  „ad"  ita 
usurpata  v.  Hand  Tursell.  I  pag.  97)  der  armseligen  Gunst  des  larmenden 
Volkes  .  .  .  ut  is  quem  fuisse  ferant  satirarum  successus  (cf.  quae  in  vitis 
sunt  ^tantoque  successu  auditus  est")  hic  significetur.  Quid  ergo?  Synner- 
bergio  me  assentire  oportet,  qui  1.  1.  pag.  44  hunc  Apollinaris  locum  argumento 
esse  contendat,  cur  famam  de  relegato  poeta  antiquissimam  dicere  liceat?  Minime. 
Nam  Apollinaris  Sidonius  mortuus  est  a.  484.  p.  Chr.;  illo  autem  tempore  cum 
vitae  iamdiu  exstarent  tum  fabula  illa  de  Juvenalis  exilio  adeo  sine  dubio  per- 
vulgata  erat,  ut  praesertim  qui  rhetoricas  velut  ApoUinaris  et  doctas  in  scribendo 
ampuUas  captaret  cognitam  eam  habere  posset. 

Pergo  ad  scholia;  quorum  ratio  fere  eadem  est,  quae  illius  Apollinaris  loci. 
Fac  enim  recorderis,  quae  supra  a  me  disputata  sunt  de  scholiis.  Ipsa  vetustissima 

scholia,  quae  codd.  P.  et  S.  exhiberent,  non  eiusdem  omnia  aut  auctoris  aut  aetatis 
esse  demonstravi  (v.  supra  pag.  6  sq.).  Nam  vel  plurima  ea  tum  demum  orta  esse 
docui,  posteaquam  et  lectio  et  interpretatio  satirarum  a  multis  agitari  coepta  esset 
saec.  IV.  et  V.  Tum  autem  vita  iam  ante  id  tempus  Suetonii  libro  assuta  cunctis 
grammaticis  praesto  erat.  Inde  igitur  sumptae  notae  quaedam  de  Juv.  vita  scholi- 
orum  corpori  passim  inseri  potuerunt.  Quod  ut  minus  mirum  videatur,  iure  meo 
liic  afferre  posse  videor,  quae  Pithoeus  ad  editionem  suam  1585  de  natura  ac  specie 
scholiorum  suorum  praefatus  est:  „Ego  vero,"  inquit,  „quod  ceteris  fere  veterum  gram- 
maticorum  glossis  et  comraentariis,  idem  et  huic  nostro  accidisse  video,  ut  ex  vari- 
onim  diversae  ut  aetatis  ita  eruditionis  interpretum  notis  conflatum  instar  et 
ipsum  satirae  esset.  quin  et  in  antiquo  exemplari  saepe  me  ab  initio  ex  marginum 
diversitate  interpretationum  quoque  diversitatem  notasse  memini."  Quae  cum  ita 
sint,  in  quibus  scholiis  de  exilio  quid  dicitur,  ea  non  e  vetustissimorum  numero 
esse  statuamus  neve  ad  vitam  referre  dubitemus.  Sunt  autem  haec:  schol.  ad  sat. 
I.  1 ;  schol.  ad  sat.  IV,  38 ;  schol.  ad  sat.  VII,  92 ;  schol.  ad  sat.  XV,  27.  Schol. 
ad  sat.  I,  1  hoc  est: 

SEMPER  EGO.  Javenalem  aliqui  Gallum  propter  corporis  magnitudinem, 
aliqui  Aquinateni  dicunt.  ea  tempora  Domitiani  tyranni,  quihus  etiam  ipse  vixit 
eo  quod  in  aula  ipsius  plus  striones  quam  bonae  vitae  homines  possent,  graviier 
carpsit.  Hos  autem  lihros  in  exilium  missus  ad  civitatem  ultimam  Aegypti  Hoasim 
db  ipso  Domitiano  scripsit.  Ideo  autem  in  exilium  tnissus  est,  quia  dixit  versum 
illum  „qiiod  non  dant  proceres  dabit  strio".  nunc  autem  hoc  inducit  per  figuras 
quAxsi  carptus  sit  a  miseris  poetis  qui  nil  novum  sed  omnihus  notas  fahulas  reci- 
tarent  et  dicit  magis  ideo  satiram  se  scrihere,  ut  possit  mores  illius  temporis  de- 
monstrando  notare. 

Principale  scholion  praemisso  lemmate  SEMPER  EGO  a  verbis,  ni  fallor,  or- 
ditum  e.st  j,hoc  inducit  per  figuras.''  Ita  pronomen  „hoc",  quod  nunc  nimio  spatio 
a  lemmate  seiungitur,  multo  est  aptius.  Quae  antecedunt,  ea  aliena  manu  postea 
adscripta  esse  mihi  persuadeo.  Nam  sunt  partim  ita  futilia,  ut  omuem  recentiorum 
gramniaticorum  insulsitatem  prodant*),  partim  illa  quidem  novi  aliquid  traduut,  sed 
ea  ipsa  re  vitis  iuniora  es.se  arguuntur.   Oasis  cur  nominetur  quaeri   non  potest. 


*)  Verba  „Juvenalem  —  magnitudinem"  librarii  alicuius,  non  veteris  scholiastae  esse  etiam 
E.  Matthias  „de  scholiis  Juvenalianis"  pag.  9  affirmat,  qui  ibid.  nitidam  quamdam  de  verborum 
eorum  origine  opiniooem  deprorapsit,  quam  ego  mihi  vehementer  arridere  fateor.  Scribit  enim 
Matth. :  „ea  (quae  prima  sunt  in  schol.)  ex  sat.  III  versu  321  facta  esse  arbitror.  Ibi  enim  Um- 
bricium  poeta  ita  sibi  dicentem  inducit :  ,,quotiens  te  Roma  .  .  .  tuo  reddet  Aquino  Me  quoque  .  .  .  ." 
Scholiasta  autem  apposuit :  „Apud  Aquinum  colunt  numina  earum  dearum,  quas  colunt  in  Gallis. 
Idemque  fere  Valla  ex  Probo  aifert,  qui  dicit :  .,locus  in  Gallia  qui  sic  appellatur,  ut  ait  Probus." 
Apparet  igitur  scholiastam  epitheton  illud  Cereris  „IIelvina,"  cuius  de  etymologia  dubitatur,  cum 

Nam  civitas  Oasis  sine  dubio  eadem  est,  quae  magna  Oasis  vulgo  vocabatur,  vel 
ea  fere  Aegypti  regio,  ubi  ad  Nilum  sita  est  urbs  Tentyra.  Nemo  igitur  erit,  quin 
cur  Oasis  vocetur  intellegat.  In  satira  enim  XV  Tentyritarum  et  Ombitarum  pugna 
describitur,  quae  cum  spectante  Juvenale  —  id  enim  ex  sat.  XV,  45  „  quantum  ipse 
noiavi^'  coUegebatur  —  Tentyris  commissa  esse  putaretur,  nihil  facilius  fieri  potuit, 
quam  ut,  qui  Aegypti  regiones  accuratius  pernosceret,  poetam  in  Oasim  civitatem 
missum  esse  statueret.  Definit  igitur  scholiasta  id  quod  in  vita  invenerat  „extremam 
Aegypti  partem."  Contra  si  Oasis  vitis  ipsis  vetustior  esset,  valde  profecto  miran- 
dum  esset,  cur  non  in  hanc  vel  illam  vitam  irrepsisset.  Quid?  quod  perversissime 
scholiasta  Juvenalem  a  Domitiano  expulsum  in  exiUo  satiras  scripsisse  dicit.  Mar- 
tialis  enim  testis  est,  eum  Traiano  regnante  Romae  fuisse  (v.  pag.  22  sq.). 
Alterum  scholion  exstat  ad  sat.  IV,  37: 
•'  ■  VLTIMVS.  hoc  convicium  in  Fl.  Domitianum,  Titi  fratrem,  Vespasiani  filium 
iactat,  qui  calvus  fuit  propterea  qiiod  Juvenalis  sub  specie  honoris  relegatus  est 
ad  cohortis  curam  in  Aegypto  Hoasa,  uhi  m&rtuus  est.  uUimum  autem  Neronem 
dicit  quia  illo  Caesarum  origo  defecit. 

* '  Dubium  non  est,  quin  verba  „propterea  quod  —  mortuus  est"  a  posteriore 
manu  huic  scholio  insuta  sint.  Id  eo  comprobatur  testimonio,  quod,  si  verba  ista 
omnino  e  scholio  excideris,  tota  sententia  multo  melius  procedit.  Vide,  quaeso: 
„hoc  convicium  in  Fl.  Domitianum  iactat,  qui  calvus  fuit.  ultimum  autem  Neronem 
dixit  quia  ..."  lUa  verba  si  intercedunt,  haud  levis  fit  sententiarum  nexus  per- 
turbatio;  atque  adeo  merae  eveniunt  ineptiae.  Sive  enim  legis  cum  Pithoeo,  qui 
tamen  false  coniecisse  videtur:  „propter  quod,"  pronomen  „quod"  relative  ad  convi- 
cium  respicit,  quasi  propter  illos  quartae  satirae  versus  Juvenalis  relegatus  sit, 
quod  nuUijs  sanae  mentis  homo  credere  potuit,  minime  is,  qui  in  exiho  eum  mor- 
tuum  esse  putaret ;  sive  vulgatam  retines:  „propterea  quod,'''-  statuas  necesse  est  et 
quartam  et  ceteras  satiras  post  satiram  septimam,  cuius  fatales  illi  versus  principis 
invidiam  et  exiliura  ei  conflavissent,  in  exilio  a  poeta  scriptas  esse.  Utramcumque 
praetuleris  lectionem,  deprehendes  interpolatorem  temerarium  atque  credulum.  Adde 
quod  vocabulum  „JuvenaIis"  plane  est  supervacaneum  et  quod  prorsus  eadem  verba 
redeunt,  quae  in  vita  IV  inveniuntur  „sub  specie  honoris":  intelleges  totam  illam 
glossam  a  librario  aliquo  posterioris  aetatis,  qui  scientia  sua  laetus  novi  aUquid 
inferre  averet,  consultis  vitis,  maxime  fortasse  vita  IV,  temere  et  parum  critice 


nomine  Helviorum  commutasse,  quam  gentem  Celtinm  Galliae  provinciae  esse  scimus  (Caes. 
B.  G.  VII,  7,5).  Librarius  autem  aliquis,  qui  illo  loco  legebat  petere  a  Juvenale  Umbricium,  ut 
ipsum  ad  Helvinam  Cererem  converteret,  quique  putabat  illis  verbis  locum  quemdam  in  Helviorum 
finibus  situm  significari,  facile  illam  Juv.  ])atriam  esse  coniecit.  Verba  autem  „propter  corporis 
magnitudinem"  fortasse  ex  schol.  VIII,  251  sumpsit,  ubi  Galli  ,,qui  ut  saepius  antiquitus  (cf. 
X,  282;  XI,  112)  a  Germanis  non  discemuntur  ..ffrandi  statura"  dicuntur  esse." 

eo  iniuncta  esse.  Atqui  ad  hunc  versum  sub  lemmate  CALVO  aliud   scholion  ex-.  ' 
stat,  nam  ea  verba,  quae  attuli,  excipiuntur  hisce:  ;:,..• 

•  ;.,  CALVO.  nam  et  Smtonius  refert  (Dom.  18)  quia  calvus  fuU.  ultimum  vero 
ideo  dicit,  quia  cum  Vespasianu^s  et  Titus  et  Domicianus  Flavia  ex  gente  fuerint, 
Domicianus  ultimus  eorum  et  dissimillimus  imperavit.  meminit  hoc  Valerius  Mar-  . 
tialis  in  epigrammate  (et)  his  versihus  finit:  „Flavia  gens,  quantum  tibi  teriius 
absttdit  heres.  pene  fuit  tanti  rwn  Imfnusse  deos."'  Flaviae  gentis  nltimum  Domici- 
anum  dicit.  hoc  enim  ordine  regnaverunt  Nero  Vespasianus  Titns  Domicianus. 

Praeterraisso  exilio  in  hoc  .•?cholio  plane  eadem  referri  vides,  quae  in  antece- 
dente.  Quam  ob  rem  quaecunque  sub  lemmate  parum  videlicet  accommodato  VLTIMVS 
leguntur,  ea  tamquam  posterius  apposita  reicio.  Remota  enim  illa  de  exilio  nota,  . 
quae  moleste  intercedit  —  at  quid  lubentius  librarios  censes  vetustissimis  scholiis 
intulisse,  quam  gratam  illam  de  exilio  notitiam !  —  verum  nota  illa  remota  cetera 
ex  eo  scholio,  quod  sub  lemmate  CALVO  legitur,  repetita  sunt.  Sed  ne  hoc  quidem 
scholion  totum  unius  auctoris  est.  Quae  in  fine  eius  exstant  „Flaviae  gentis  ultimum 
Domicianum  dicit.  hoc  enim  ordine  regnaverunt  Nero  Vespasianus  Titus  Domici- 
anus,"  cum  quod  antea  dictum  est  languide  repetant,  et  ipsa  pro  alieno  addita- 
mento  habenda  sunt.  Itaque  ea  potissimum,  quae  ad  sat.  VII,  37  adnotata  relicta 
sunt,  quae  sit  scholiorum  varietas  et  farrago  perspicue  illustrant.  Oasa,  i.  e.  Oasis 
ex  schol.  I,  1  originem  ducit. 

Praeterea  duo  inveniuntur  scholia  ad  sat.  VII,  92  et  ad  sat.  XV,  27.  In 
schol.  ad.  sat.  VII,  92  cum  verba  „Neronem  significat,  qui  scaenicis  ob  turpem 
libidinem  haec  petentibus  praestabat"  claudicante  pede  sequuntur :  ^propter  hunc  ver- 
sum  missus  est  in  exilio  a  Claudio  Nerone^^  confestim  iunioris  manus  vestigia 
animadvertuntur.  Nam  qui  scripsit  „mi3sus  est  in  exilio  a  Claudio  Nerone"  is  sine 
dubio  priorem  scholii  partem  sub  oculis  habuit,  non  enim  Neronem  exilii  auctorem 
fuisse  scripsisset,  nisi  antecedentibus  „Neronem  significat"  corruptus  fuisset. 

Jam  non  longa  disputatione  opus  est  de  schol.  XV,  27.  Eadem  enim  res 
est.  In  Aegypto  militem  tenuisse  ideo  luvenalis  dicitur,  quia  scriptum  in  vitis  erat  , 
eum  ad  praefecturam  cohortis  in  Aegyptum  missum  esse.  Scholion  autem  hoc  est: 

NOS  MIRANDA.  de  se  dicit  Juvenalis  quia  in  Aeyypto  militem  fenuit  et  ea 
promittit  se  relaturum,  quae  ipse  vidit. 

Aut  totam  adnotationem  aut  certe  verba  ^quia  —  tenuif  recentioris  aetatis  esse 
crediderim.  Ceterum  de  exilio  ex  hoc  scholio  nihil  efficitur.  Qua  de  caussa  nescio 
an  alia  etiam  coniectura  expromi  possit ;  quam  silentio  non  praetermittendam  esse 
duco.  Qua  enim  est  brevitate  simplicitateque,  hoc  scholion  antiquum  magis  quam 
recentius  esse  videtur.  Atque  est  fortasse  et  eis  scholiis,  quae  commemoravi,  et 
ipsis  vitis  antiquius.  Quod  si  ita  se  habeat,  haec  utique  vetustissima  de  poeta  nota 
ipsa   illius   de    exilio   fabulae  fons  esse  possit.   Nam  in  Aegypto  Juvenalem  fuisse 

manifesto  ex  sat.  XV  elucebat,  militari  aliquo  munere  functum  esse  sine  moroso 
uUo  scrupulo  ex  sat.  XVI  coUegi  poterat.  Quid?  haec  a  vetere  aliquo  grammatico 
nonne  ita  conciliari  potuerunt,  ut  Juvenalem  iu  Aegypto  militasse  diceret  ?  Id  vero 
ubi  primum  factum  est,  latissimus  coniectandi  campus  coniectoribus  patebat.  Cur? 
quomodo?  quando  in  Aegypto  militavit?  Eiusmodi  quaesitis  respondendum  erat. 
Quodsi  exulem  sub  specie  militiolae  in  Aegyptum  eum  raissum  esse  responderunt, 
id  ea  de  causa  factum  est,  quod  tantam  quantam  in  satiris  Juvenalis  praestitisset 
licentiam  atque  audaciam  impunitam  a  crudelissimis  imperatoribus  latam  non  esse 
sibi  persuadebant.  — 

Omnia  nuuc  ea  scholia,  quibus  Juvenalis  meutio  fit,  enumeravi.  False  enim 
Francke  ex.  crit.  pag.  55  et  in  schol.  ad  sat.  XVI,  13  de  eo  aliquid  referri  ar- 
bitratus  est.  Legitur  ibi: 

BARDAICVS  IVDEX.  D.  H.  qui  quasi  inter  illos  milites  militavit  hahcntibus 
stationem  apud  Bardos. 

Plerique  eis  verbis  plures  corruptelas  inesse  contenderunt.  Atque  Francke 
hanc  eorum  foraiam  restituit:  „qui  Oitasi  inter  alios  milites  militavit  hahens  ihi  sta- 
tionem  apud  Bardos."  Et  de  Juvenale  putat  sermonem  esse ;  quod  quomodo  hoc 
loco  fieri  possit  ego  non  possum  intellegere.  Quid  Bardaico  iudici  cum  Juvenale? 
An  ipse  Juvenalis  Bardaicus  iudex  nominatur  ?  Immo  nec  satirae  nec  scholii  verba 
interpretes  recte  intellexerunt.  Nam  in  satira  coniungendum  est  ^Bardaicus''  cum 
^calceus".  Bardaicus  calceus  tegmen  pedum  est,  quo  milites  induebantur.  Hoc 
autem  loco  res  denotans  pro  persona  denotata  dicitur.  Bardaicus  igitur  calceus 
idem  est  quod  ;,unus  ex  militibus''',  centurio  videlicet,  ut  iu  alio  ad  ipsa  illa  verba 
scholio  iufra  explicatur:  ;,BARDAICVS  centurio".  Eadem  exjdicatio  in  verbis  in- 
est  „qui  quasi  inter  iilos  milites  militavit",  nam  pro  „qui  quasi  iuter''  legendum 
est  „qmsqms  inter"',  irgend  einer,  tvelcher.  Quae  autem  sequuntur  „habentibus  sta- 
tionem  apud  Bardos"  non  coniungenda  sunt  cum  eis,  quae  untecedunt,  sed  novam 
glossam,  cuius  lemma  excidit  DATVR,  exhibent  aliamque  praebent  vocis  ;,Bardai- 
cus"  explicationem.  Qui  ea  scripsit,  is  voce  „Bardaicus"  ad  „iudex*',  non  ad  „cai- 
ceus"  relata  poetam  milites  in  Bardorum  finibus  militantes  finxisse  putavit.  Itaque 
duo  inter  se  diversissinui  scholia  hoc  loco,  ut  saepius  factum  est,  in  unum  con- 
fluxerunt.  De  Juveuale  nihil  ibi  traditur,  atque  si  ab  Aj)ollinari  Sidonio,  vitis, 
quattuor  quae  attuli  scholiis  discesseris,  nusquam  alibi  de  eo  quidquam  traditur, 
nisi  forte  apud  Suidam  s.  v.  'Ioi)i3eva)»o<.  Legitur   ibi :  'iov^tvdXto<i  jroti?T>i«  'Pofiaro^. 

OTJTO^  17V  ini  AojLimavotJ  ^aai^.ia^  'Pafiaiav.  0  6'fc  Ao^uTtavd^  i^piXst  Toir  oqyrjaTTiiv  nqaaivov 
fiipov^  xov  XeyOfigrov  ;ra^tv,  itBqi  ov  xat  «'XotiogeeTO  rrrd  Tij^d  ^vyxXiixov  xa'(  'lorjSeraXiot; 
TO^C  JTOn^Toi;.  "Oaxi^  /Saff»).«i;^  i^c6pt.at  xov  iiov^eva.}.iov  iv  ITevTajrdXgt  im  xtjv  Ai^vrp^,  xov  lii 
dp/T^aTijv    itKovxiaa^    ertsfixf^BV    £i'<   'AvTtd/etav,  o^  v.xiaa^    olv.ov    xat    XovT^dv    l^^ca   tt?<;  ^dXeo^ 

£xe'r  Te>euTa.  Quid  ego  hic  de  epitomatore  illo  loquar?  in  quem  idem  cadit  quod  in 

Apollinarem  et  scholia.  Quae  hoc  loco  referuntur,  ea  ex  Malala  descripta  sunt, 
sed  sunt  adeo  confusa,  ut  tanti  non  sit  de  eis  anquirere.  Quod  Pentapolis  exilii 
locus  fuisse  fertur,  id  nuUam  mihi  dubitationem  inicit.  Nam  sin  minus  ex  iis  quae 
aetatem  tulerunt  vitis,  at  ex  deperdita  aliqua  haec  notitia  hausta  est.  Perfacile 
enim  factum  esse  potest,  ut  vitae  a  tot  librariis  temptatae  innumerae  antiquis 
temporibus  variationes  exstareut,  quaruni  paucissima  pars  ad  nos  perveniret.  Ex 
eiusmodi  igitur  vita  variata  nunc  deperdita,  in  qua  Pentapoli  Juvenalis  exulasse 
narrabatur,  nescio  an  Suidas  (vel  Malalas)  nomen  illud  in  lexicon  suum  receperit. 
Sed  de  loco  exilii  hic  fusius  disceptare  non  magis  supervacaneum  quam  longum 
est.  Neque  enim  est,  cur  coniecturas  grammaticorum  necessario  curiosiorum  cure- 
mus.  Attamen  quo  magis  quam  illae  coniecturae  verae  non  sint  perspiciatur,  de 
exilii  qui  feruntur  auctoribus  quaedam  disputabo. 

De  auctore  exllii  haud  minor  vitarum  quam  ceteris  in  rebus  dissensio  est 
Pleraeque  sane  Caesaris  nomen  prorsus  reticent :  quae  autem  afferunt,  de  Nerone 
Domitiano  Traiano  dissentiunt.  Quare  valde  profecto  mirandum,  quod  C.  Fr.  Her- 
mannus,  qui  a  Domitiano  Juvenalem  relegatum  esse  vult,  ad  testium  consensum 
semper  recurrit,  quem  nemo  non  videt  ea  in  re  non  magis  quam  in  ceteris  exstare. 
Vitae  enim  I,  III,  V  (in  cod.  Bodleiano)  nuUum  nomen  tradiderunt;  Nero  nomi- 
natur  in  vita  VII  et  in  schol.  ad.  VII,  92,  Domitiani  nomen  occurrit  in  vitis  II, 
IV,  VIII  (Ruhliana)  et  in  schol.  ad  I,  1.  et  apud  Suidam.  s.  v.  loriSera?.»©.;.  Sola 
quae  restat  vita  VI  Traianum  nominat,  cuius  imperatoris  nomen  praeterea  inve- 
nimus  in  scholio  quodam  deterioris  generis,  quod  exhibet  cod.  bibl.  reg.  Britannicae 
15  B.  XVIII  (olim  Bongarsianus)  et  in  ea  vita  quae  ad  cetera  vitae  V  respondeas, 
testis  est  Achaintre,  in  cod.  Mediolanensi  112 — 353  legitur. 

Ac  de  Nerone  nihil  disputare  satius  erit;  quo  imperante  Juv.  per  aetatem 
fere  puerilem  satiras  scribere  nondum  potuit.  Domitiauo  autem  duo  gravissimae 
auctoritatis  viri,  C.  Fr.  Hermannus  de  sat.  sept.  tpp.  et  G.  E.  Weberus  iu  adno- 
tationibus  ad  translationem  Germanicam  satt.  Juv.  exilium  imputaverunt.  Neque  tamen 
priucipi  illi  patronus  defuit.  G.  enim  Teuffelius  (Jahn,  Jahrb.  15.  Jahrg.  43  Bd. 
pag.  109  sqq.)  unicuique  caussae  ab  Hermanno  prolatae  apposite  impugnavit. 
Cuius  rationes  cum  hibenter  ego  amplectar,  tum  alias  puto  mihi  in  promptu  esse, 
quibus  momenti  aliquantulum  inesse  facile  largiaris.  TeuffeHus  pag.  111  his  caussis 
Domitiano  exilium  abrogavit.  Priraum  enim  levis  mitisque  poeua  miuime  est  saevis- 
simi  illius  imperatoris.  Deinde  in  eo  offensio  est,  quod  Juvenalis  ex  exilio  rever- 
sus  nusquam  de  eo  loquitur,  ne  in  prima  quidem  satira,  qua  periculosum  satiras 
scribendi  negotium  exponitur,  quam  sub  Traiano  scriptam  esse  constat  (cf.  Synner- 
berg.  1. 1.  pag.  83  sqq.).  Tum  Teuffelius  miratur,  cur  poeta  ab  ipso  Domitiano,  pos- 
teaquam  Paridem  occidit  (v.  schol.  ad  VI,  87)  non  sit  revocatus.  Quera  ad  scru- 
puhim   removendura   Herraannus  1.  1.  pag.  14  laudaverat   schol.  ad  I,  1,  quod  in 

exilio  satiras  scriptas  esse  docet.  Sed  in  ea  re  bene  sentiebat  repugnaturum  sibi 
nonneminem.  Et  merito  repugnatur.  Nam  Paris  necatus  est  a.  83.  Ergo  Juv.  iam 
ante  eum  annum  relegatus  per  totum  paene  Domitiani  imperium  Roma  abfuit,  quod 
si  verum  est,  non  potuit  tam  viridis  coloribus  perversorum  illius  temporis  morum 
imaginem  in  satiris  1 — 7  exprimere.  Idcirco  Hermannus  se  putare  dixit  ^Domitia- 
num  etiam  post  Paridis  necem  versibus  lacessi  potuisse,  qui  veterem  sibi  ignaviam 
opprobrarenf  Fateor,  sed  si  de  vetere  sua  ignavia  cogitaverit,  Domitianus  non 
potuit,  quin  opprobrio  illo  non  tam  Paridem,  quam  semet  ipsum  castigatum  esse 
crederet.  Mitigata  autem  illa  poena,  etsi  per  se  naturae  et  ingenio  illius  tyranni 
neutiquam  respondet,  tamen  placere  nonnumquam  potuit,  cum  de  primoribus  aliquem 
quocum  ipsi  nec  res  neque  usus  esset  lacessitum  videret,  nam  Suetonius  Dom.  cap.  8 
refert,  eum  ;,scripta  famosa  vulgoque  edita,  quibus  primores  viri  ac  feminae  nota- 
rentur,  abolevisse  non  sine  auctorum  ignominia."  Verum  enim  vero  summis  cruciati- 
bus  dignum  putabat,  si  quis  contra  semet  ipsum  aliquid  commisisset.  Quapropter 
si  illis  Juvenalis  versibus  suam  reprehensionem  inesse  opinatus  esset,  haudquaquam 
„1&VQ  et  iociUare  delictum"  factum  esse  putavisset.  Et  alia  hic  quaestio  patet.  Quid 
de  satira  septima,  in  qua  hodie  fatales  illi  versus  leguntur  ?  quam  Domitiano  reg- 
nante  scriptam  non  esse  primo  oculorum  obtutu  perspicitur.  Quamquam  non  defuerunt, 
qui  laudes  illas  temere  ad  eum  conferrent.  Velut  Car.  Schmidtius  (D.  Jun.  Juv.  sati- 
rarum  delectus,  Bielefeld  1835)  „cavillatorie"  illic  imperatorem  laudari  arbitratur; 
quod  nulli  umquam  persuadebit.  Quae  cum  ita  sint,  Hermannus  et  Weberus,  utpote 
qui  Schmidtii  rationi  ita  adversarentur,  ut  eidem  inter  se  dissentirent,  aliam  viam 
necesse  erat  inirent.  Hermanno  igitur  1.  1.  pag.  4  illud  vitae  VH:  ^primo  carmina 
edidit,  quae  postea  inseruit  ..."  parum  critice  arripere  placuit,  ut  exiguam  illam 
paucorum  versuum  satiram  iam  Domitiano  regnaute  publicatam  eoque  modo  in 
Caesaris  notitiam  perlatam  esse  ostenderet.  Id  cum  statuit,  unum  et  non  contem- 
nendum  argumentum  contrarium  ueglexit.  Exstant  enim  in  Martialis  libro  VII.  duo 
epigrammata  24  et  91,  quorum  alterum  arctam  poetae  cum  Juvenale  necessitu- 
dinem  testatur,  alterum  scriptum  est  de  Martialis  agello,  unde  amico  nuces  satur- 
nalicias  mittit.  Hoc  in  carmine  (91)  facundum  appellat  Juvenalem,  quae  appellatio 
eis  VV.  DD,  qui  Juvenalem  per  Domitiani  imperium  declamatoriis  tantum  exercita- 
tionibus  operam  dedisse,  nondum  in  satiris  scribendis  versatum  esse  iudicarent,  rite 
seraper  testimonium  suppeditavit.  Nam  novem  priores  Martialis  libri  intra  annos 
82  et  95  (v.  Schneidewin  proll.  in  Mart.  pag.  III.  et  Friedlander  de  tpp.  libr.  Mart. 
pag.  10,  qui  septimum  hbrum  a  93  emissum  esse  demonstrat)  conscripti  extremis 
Domitiani  annis  in  lucem  editi  sunt.  Unde  cum  perspicue  intellegamus  Juvenalem 
Domitiano  regnante  Roma  non  abfuisse  et  rationem  haud  abstrusara  contra  exilii 
poenam  ab  illo  irrogatam  ducamus,  tum  nullam  iam  illo  tempore  a  Juvenale  satirara 
publici  iuris  factam  fuisse  pro  certo  collegimus.  Magis  vero  quam  quod  Hermannus 

illa  Martialis  epigrammata  sprevit,  id  miror,  quod  ex  hoc  fortuito  verbo  vitae  VI.  fe^>' vv 
mum  aliquod  argumentum  depromere  voluit.  Etenim  ipsa  ea  vita,  quae  priorem  satira- 
rum  editionera  significare  videtur,  tamen  a  Traiano  fert  Juvenalem  urbe  depulsum ; 
quod  testimonium  Hermannus  contempsit.  Praeterea  in  vita  V,  quae  quidem  eadem  fere 
est  ac  vita  VI,  claris  verbis  exstat  „quaedam  carmina  fecit."  Vides,  quam  Hermannus 
certam  rationem  in  adhibendis  vitis  non  secutus  sit,  cum  pro  arbitrio  suo  alia  repudiet, 
alia  arripiat.  Rectius  certe  Weberus  egit,  cui  tamen  non  minus  inpugnandum  est.  Is 
Justum  Lipsium  auctorem  laudans  1. 1.  pag.  227  ita  exponit,  Juvenalem  occulte  satiras 
composuisse  compositasque  non  recitasse  nisi  coram  amicissimo  auditorio,  sed  a  male- 
volo  aliquo  homine  proditum  suspectum  esse  redditum,  unde  effectum  esset,  ut 
Paride  auctore  a  Domitiano  urbe  summoveretur.  Ad  eam  opinionem  quominus  ego 
accedam,  impediunt  imprimis  eadem  illa  Martialis  testimonia,  quippe  quae  extremis 
Domitiani  temporibus  poetam  Romae  versatum  esse  demonstrent.  Deinde  verisimile 
non  est,  ut  eo  tempore,  quo  declamationes,  cum  fere  omnes  principe  ipso  literas 
detestante  graviora  studia  abiecissent,  florere  iam  desierant,  ut  in  tanta  igitur  tempo- 
rum  acerbitate  Juvenalis  tam  ancipitia  poemata  recitaret.  Sin  vero  recitavit,  sine 
dubio  malevolo  nullo  admisso  eis  solis  communicavit,  quibus  liceret  confidere.  Deni- 
que  opinio  vulgo  recepta,  qua  Juvenalis  extra  primam  satiram  quascunque  satiras 
primus  liber  contineat,  eas  sub  Domitiani  imperio  conscripsisse  creditur,  mihi  quidem 
non  satis  probatur.  Nam  cum  e  vocabulo  ^facundi^,  quod  est  apud  Martialem,  eum 
ultimo  Domitiani  regno  a  Martiale  pro  declamatore  etiamtum  habitum  esse  cognos- 
camus,  cumque  ex  taedio  pristinorum  studiorum  insulsorumque  poetarum  Augusto 
mense  recitantium,  quod,  posteaquam  eo  coepit  „decuiTere  campo  Per  quem  magnus 
equos  Auruncae  flexit  alumnus"  aperte  confitetur,  clarissime,  opinor,  appareat,  eum 
in  promulgandis  satiris  minime  declamatorum  more  usum  esse :  iure  meo  ea  in  re 
coniecturae  illi  credere  videor,  quam  scriptor  vitae  IV  exprompsit,  Juvenalem  invehi 
in  c  i  n  e  r  e  s  Domitiani.  Ei  sententiae  quid  tandem  obstat  ?  Quod  in  nonnullis  primi 
libri  satiris  (ut  II,  29 — 33  aliasque,  cf.  Synnerberg  pag.  59  sqq.  et  sat.  III,  cf. 
Synnerb.  pag.  62  sqq.)  res  sub  Domitiano  gestae  narrantur,  ea  in  re  nihil  est,  ut 
iam  Domitiano  regnante  scriptas  eas  sumamus.  Illas  enim  res  etiam  Nerva  im- 
perante  memoria  tenebant  homines.  Neque  refutatur  ea  sententia,  quod  in  satiris 
illis  indicia  nulla  reperiuntur,  quae  Domitiani  imperium  excedere  eas  arguant.  Quam- 
quam  id  in  satiras  II  et  III  tantum  quadrat,  quae  plane  eiusmodi  indiciis  carent, 
non  item  quadrat  in  satiras  IV,  V,  VI,  quae  plures  posterioris  temporis  notas  ex- 
hibent.  Cur  non  Nerva  regnante  ac  recentissima  iniquae  tempestatis  memoria  scri- 
berentur?  Multo  profecto  probabilius  est  transacta  demum  crudelissimi  imperatoris 
aetate  indignationem  illara,  quae  antea  nisi  in  intimo  animi  recessu  aestuare  non 
potuisset,  veheraentissirae  efferbuisse  et  cuncta  tura  vitia  iuaudita  hbertate  castigasse, 
quam  satiras  illas  splendidissimas  carptira  et  occulte  perfectas  per  raultos  annos, 

atque  etiam  per  biennium  illud,  quo  Nerva,  optimus  gravissimusque  senex,  regnum 
teneret,  retentas  fuisse  scrinio.  Id  enim  praecipue  argumento  mihi  esse  censeo:  si 
sub  Domitiani  regno  inchoatae  maximamque  partem  perfectae  fuissent  satirae,  Ju- 
venalis  felicem  illam  Nervae  aetatem  non  praetermisisset,  quin  eas  ederet.  Nunc 
quoniam  Hermannum  et  Weberum  refutare  studui,  unum  habeo  quod  dicam.  Quo 
minus  testium  consensus,  quem  Hermannus  esse  putavit,  ad  criminandum  Domitia- 
num  valet,  eo  magis  valet  silentium  omnium  Juvenali  aequalium  auctorum,  ut  cri- 
mine  illo  liberetur.  Neque  enim  aut  apud  Tacitum  in  Agricola  ullam  invenimus 
exilii  mentionem,  id  quod  valde  mirandum,  praesertim  si  Juvenalis,  ut  idem  Her- 
mannus  iudicavit,  in  Britannia  exulavit,  aut  Suetonius  aut  Plinius  Secundus  aut 
Quinctilianus  aut  Martialis  quidquam  de  eo  referunt.  Nimirum  quod  Quinctilianus 
.et  Martialis  silentium  agunt,  id  fortasse  pro  mediocri  documento  habebitur,  cum 
Domitiani  eos  studiosiores  fuisse  notum  sit.  Quamquam  Martialis  libri  inde  a  nono 
defuncto  Domitiano  emissi  sunt  (v.  Schneidewin  proll.  pag.  HI).  lu  libro  autem  XH, 
qui  imperante  Traiano  publicatus  est,  epigramma  inest  (18),  in  quo  poeta  cum  in 
patriam  suam  se  pervenisse  Juvenali  Romam  scribit,  de  illa  eius  miseria  verbum 
non  facit;  quam  si  Juvenalis  perpessus  erat,  amici  erat  eum  miserari.  Suetonius 
vero  et  Plinius  Secundus,  quorum  alter  ex  more  plurimorura  illius  temporis  historio- 
graphorum  varias  praecipue  de  Caesaribus  narratiunculas  tradere  solet,  alter  tam 
acerbo  odio  Domitianum  persequitur,  ut  in  gratiarum  actione  sua  Traiani  lauda- 
tionem  maxime  carpendo  Domitianum,  quin  etiam  quaedam  iuste  ab  eo  facta  in 
crimen  vertendo  effecerit  (cf.  Joh.  Dierauer,  Beitrage  zu  einer  kritischen  Gesch.  Traj. 
Berl.  1868  excurs.  pag.  213  sq.),  verum  tamen  illi,  si  a  Domitiano  Juvenalis  exilii 
poena  affectus  esset,  non  tacuissent. 

Postremum  hoc  loco  de  exilio  Scotico  pauca  disputanda  sunt,  quod  duae  vitae 
inter  se  simillimae  V  et  VI  contra  ceteras  vitas  testantur.  Id  testimonium  C.  Fr. 
Hennanno  perquam  opportune  obtingit,  nam  et  in  commentatione  saepius  laudata: 
de  tpp.  sat.  sept.  et  in  praef.  ed.  Juv.  summo  opere  contendit,  ut  ei  uni  creden- 
dum  esse  demonstret.  Ac  primum  quidem  hic  rursus  mihi  critica  Hermanni  ratio 
improbanda  est.  Nam  cum  in  tanta  vitarum  discrepantia  nuUam  praeferendam  esse 
suo  iure  censeat,  id  peccavit,  ut,  prout  in  opinionem  suam  cadat,  aliud  aliunde 
nomen  sumat  et  ex  arbitrio  suo  hic  vera  illic  falsa  hic  historiam  illic  coniecturam 
legi  statuat.  Ut  in  vita  IV  Domitiani  nomen  vere  traditum  esse  vult,  exilium 
Aegyptium  non  item.  Contra  vitas  V  et  VI  laudat,  quibus  exilium  Scoticum  tue- 
atur  idemque  vitam  V  vituperat,  quod  Traiani  nomen  affert.  Cur  tandem  hic  con- 
sensum  testium,  cui,  ubi  de  Domitiano  quaerit,  tantum  auctoritatis  attribuit,  plane 
neglexit  ?  Duabus  enim  illis  vitis  exceptis  Aegyptum  omnes  nominant  testes.  Deinde 
nescio  an  in  voce  „Scoti"'  vestigia  recentioris  aetatis  deprehendamus,  cum  quidem 
ante  Claudianum  semper  Caledonios  non  Scotos  nominatos  esse  notum  sit  (v.  Kempf 

1.  1.  pag.  71  opp.  C.  Fr.  Hermanno  Zeitschr.  f.  d.  Alt.  1844  pag.  73).  Ac  vero 
Pinzgero  (Jahrb.  f.  Phil.  1835  pag.  265)  vita  VI  tantam  suspicionem  movit,  ut 
eam  ab  ipso  Omnibono,  cuius  e  codice  edidit  Achaintre,  suppositam  esse  crederet. 
Equidem  quamquam  id  Pinzgero  concedere  dubito,  tamen  duas  illas  vitas  omnibus, 
quae  exstant,  iuniores  esse  persuasum  habeo,  praesertim  cum  in  codicibus  infimae 
notae  legantur.  Alteram  ex  altera  expressam  esse  si  quis  vel  obiter  inspexerit, 
non  potest  in  oculos  non  incurrere,  quanim  utra  antiquior  sit,  supervacaneum 
est  examinare.  Unde  autem  auctor  Scotos  sumpserit,  id  recte  iam  Diintzerus 
(Jahn.  Jabrb.  Suppl.  6  pag.  378)  cognovit,  qui  contra  Franckium  (ex.  crit.  pag.  45) 
sat.  XV,  112  „de  conducendo  loquitur  iam  rhetore  Thule"  laudantem  maiore  cum 
probabilitate  w.  sat.  n,  159 — 161:  „arma  quidem  ultra  Litora  luburnae  pro- 
movimus  et  modo  captas  Orcadas  ac  minima  contentos  nocte  Britannos*  illius 
coniecturae  ansam  dedisse  arbitratur.  Inde  Juvenalem  in  Britannia  fuisse  vitae 
auctor  eifecit,  mihi  autem  ipsa  ea  verba  ostendunt,  eum  vix  umquam  Britanniam 
vidisse,  neque  enim  me  audire  memini,  Britannorum  noctes  multo  magis  quam 
nostras  aut  Italorum  contractas  esse.  Immo  vereor,  ne  Britanni  ^minima  nocte 
contenti"  simillimi  sint  eis  Hyperboraeis,  de  quibus  Plin.  H.  N.  11,  89  fabulatur. 
Nam  etiam  sub  imperatoribus  regiones  septentrionales  Romanis  parum  cognitas 
fuisse  notum  est,  cf.  Tac.  Germ.  c.  45  et  Plut.  de  def.  orac.  c.  18  pag.  419 
F.,  Juvenalis  autem,  si  umquam  in  Britannia  fuisset,  talium  de  ea  errorum 
fabellarumque  socius  non  esset. 

Sed  eximium  exilii  Scotici  indicium  Hermannus  in  praef.  ed.  pag.  VH  inscrip- 
tione  aliqua  Aquini  inventa  suppeditari  putavit.  Legitur  ea  in  Mommsenii  In- 
scriptt.  Regn.  Neap.  4312  sic: 

cereRi  SACRVM 

d.  iuNIVS  JWENALIS 
tRIb  COH.  I  DELMATARVM 

IIVIR  QVINQ.  FLAMEN 
DIVI  VESPASIANI 

VOVIT  DEDICAVitqVE 
SVA  PEC 

Miror  equidem,  quod  ex  quo  tempore  hic  titulus  notus  est,  tanta  ei  semper  ab 
omnibus,  qui  de  vita  Juvenalis  scripsenint,  vis  tribuitui-  atque  auctoritas.  Vehementer 
profecto  ei  in  dialectica  peccant.  Nam  quaecunque  inde  fiunt  conclusiones,  eae, 
cum  proposita  absint,  disserendi  elegantia  carent.  Quid  enim  ?  Verba  si  accurate 
inspicimus,  quomodo  poeta  dicitur,  cum  flamen  nominatur?  An  nemo  umquam 
Aquini  Juvenalis  vocabatur  nisi  poeta  Dec.  Jun.  Juvenalis?  Praenomen  in  titulo 
deest.  Quando  scriptus  sit,  quis  est  qui  affirmare  velit?  Ergo  quid  inde  efficiamus 
de  Juvenale  poeta?     Praeterea  observandum  est,    ipsa  illa  verba    „trib.  coh.  I 

Delmatarum"  per  coniecturam  a  Mommsenio  ipso  restituta  esse  pro  insanis  illis, 
quae  in  inscriptione  inveniuntur: 

RI  CONTELNATATVM  '  ^  ' 

Fieri  potest,  ut  Mommsenius  rite  ea  emendaverit.  Atque  etiam  illud,  etsi  lonpfe 
alia  mihi  mens  est,  concedam  hic  non  alium  quemquam  Juvenalem,  sed  poetam  dici: 
quid  inde  cogi  efficique  putas?  Nempe  nihil  aliud,  nisi  ut  Juvenalis  aliquando 
munere  militari  functus  sit  (cf.  Ribbeck.  praef.  ed.  Tauchn.  pag.  XI).  Sin  autem 
de  exilio  inde  aliquid  confici  putemus,  ut  Hermannus  1.  1.  (cf.  Synnerberg.  1.  1. 
pag.  53),  valde  erramus.  Neque  vero  de  Caledonia  vel  Scotia  ex  titulo  quidquam 
coUegere  licet.  Sane  ex  diplomatis  compertum  habemus  (v.  Hiibner.  Rhein.  Mus. 
Tom.  XI,  1857  pag.  30)  a.  106  et  124  primam  cohortem  Delmatarum  in  Britannia 
tetendisse.  Sed  moneo  numerum  I  a  Mommsenio  suppletum  esse  ea  una  de  caussa, 
ut  ipsius  verba  afferam,  „quum  cohors  prima  Delmatarum  saepissime  (?)  nominetur 
et  facillime  exciderit  I."  Deinde  vereo:-  ne  audacius  sit,  si  is,  qui  in  Domitianum 
exilium  conferat,  huic  testimonio  multam  auctoritatem  assignare  velit.  Non  enim 
si  in  diplomatis  legimus  primam  coh.  Delm.  a.  106  et  124  in  Britanni§Jfuis8e, 
idcirco  ea  iam  sub  Domitiano  locum  ibi  habuit.  Nam  permulta  simjU^empla, 
quibus  quam  saepe  cohortes  auxiliariae  locum  mutaverint  comperia^ws  (v.  Mar- 
quardt.  Rom.  Alterth.  T.  III,  P.  11  pag.  375  et  adn.  2130).  Quodsi  titulum  illum, 
sicut  a  Mommsenio  correctus  est,  accipiamus  militiamque  Juvenalis  cum  exilio 
coniungamus,  non  Domitiani  sed  Traiani  vel  Hadriani  regnum  indicetur;  de 
quibus  nunc  quaeramus. 

In  Traianum  sine  dubio  laudes  illae  in  sat.  III  conferendae  sunt.  Quare 
simplicissime  et  maxima  cum  specie  veri  in  eum  exUium,  nisi  ficticium  esset, 
reiceretur.  Atqui  nescio  quomodo  factum  est,  ut  nulla  fere  vita  de  eo  cogitaverit. 
Quae  autem  Traianum  nominat  (VI),  ea  multam  nobis  movet  suspicionem.  Legitur 
enim  ibi:  „in  Paridem  panthomimum,  qui  in  deliciis  apud  Traianum  imperatorem 
habebatur,  primo  carmina  edidit."  Quid  Traiano  cum  Paride?  Gravis  haud  dubie 
hic  error  deprehenditur.  Eam  ob  rem  Hennannus  in  praef.  ed.  Juv.  pag.  V  Traiani 
nomen  ex  voce  „tyranni^  (vita  V)  false  lecta  ortum  esse  statuit;  qua  de  coniectura 
iudicium  facere  nolo.  Verum  ineptissime  Synnerbergius  Traiani  nomen  ex  adno- 
tationibus  quibusdam  grammaticorum  ad  versus  nonnullos  sat.  VII  factis  sumptum 
esse  coniecit.  Quae  quorsum  pervenerunt?  Hodie  quae  exstant  ad  sat.  VII 
scholia,  ea  perversissime  ubique  nominant  Neronem  (v.  ad  w.  1.  20.  92).  Num 
igitur  verisimile  est  scholia  illa  veteribus  etiam  vetustiora  tam  plane  evanuisse, 
ut  ne  in  uno  quidem  libro  msc.  vestigium  eorum  exstet?  Neque  vero  specimen 
Synnerbergio  defuit.  Laudat  enim  pag.  39  scholion  ex  cod.  Bongarsiano,  cuius 
verba  haec  sunt:  „hic  autem  tangit  Traianum  et  quod  cantoribus  eius  praefec- 
turas  et  tribunatus  donet,   quod  Traianus  sic   ultus  est,   ut   ipsi  Juvenali  daret 

praeposituram  belli  Scotici  et  numquam  ei  dedit  successorem,  qui  eum  adiuyaret, 
ubi  cotidie  incursus  Scotoram  est  atque  ut  sciret  iratam  principem  dans  ei  codicillos 
diiit,  ecce  .  .  .*.  Hoc  scholion,  quod  ipsa  latinitate  recentissimae  aetatis  esse 
arguitur,  Synnerbergius  pro  exemplo  veteram  bonoramque  scholioram  habuit  minime 
curans,  quod  in  deterrimo  codice  et  inter  scholia  omnium  levissima  invenitur,  cum 
contra  unicuique  primo  oculorum  obtutu  a  librario  aliquo  notitia  facta  vitae  V  id 
infima  aetate  confectum  esse  patescat.  Quae  cum  ita  sint,  sic  satius  erit  iudicare, 
sero  demum  grammaticos  de  Traiano  cogitare  coepisse;  quo  autem  remotiores 
essent  de  Juvenalis  vita  ramores,  eo  minus  homines  eas  res  quas  scire  non  possent 
curasse;  eos  autem,  qui  pro  incertis  certa  tradere  mallent,  omnes  in  errores 
incidisse,  ut  Neronem  plerique  exilii  auctorem  nominarent,  velut  ipsa  scholia  vetera. 
Haec  res  in  eam  me  sententiam  adduxit,  ut  non  ita  diu  post  Juvenalis  mortem 
inter  homines  memoriam  eius  obscuratam  esse  et  plane  evanuisse  dicerem.  ;  . 
Attamen  si  umquam  exul  fuit  Juvenalis,  nemo  alius  eum  relegavit  nisi 
Traianus.  Quo  perspecto  recentiores,  Voelckeras:  Juvenal,  ein  Lebens-  und 
Charakterbild  aus  der  romischen  Kaiserzeit,  Elberfeld  1851  pag.  105;  Synner- 
bergius  1.  I.  pag.  40  sqq.  cf.  pag.  77  sqq.  atque  etiam  antehac  Teuffelius  1.  1. 
pag.  307,  qui  tamen  nunc  commutata  sententia  de  Hadriano  cogitare  mavult,  (de 
quo  infra  videbimus)  multas  et  varias  caussas  quaesiverant  et  invenisse  sibi  visi 
sunt,  quibus  Traianus  relegationis  convinceretur,  Sunt  autem  fere  hae :  Traianus 
pantomimum,  Pyladem  nomine,  habuit  et  mimoram  populariumque  delectationum 
valde  amans  et  studiosus  fiiit.  Deinde  poenae  genus  ad  mores  eius  multo  magis 
consentaneum  est,  in  quo  nihil  aliud  nisi  morositas  quaedam  cernatur.  Denique 
Synnerbergius  1.  1.  pag.  80,  C.  Fr.  Hermannus  de  sat.  sept.  tpp.  pag.  19  modicas 
quas  vocat  laudes  in  Traianum  quam  in  Hadrianum,  ut  qui  maiore  laude  dignus 
esset,  conferre  maluerant.  His  de  caussis  una  ea  quam  primam  attuli  nescio  an 
valere  aliquid  cuipiam  videatur.  Revera  Traianus  et  ludorum  et  Pyladis  aman- 
tissimus  fuit,  v.  Frontonem  de  princ.  hist.  5,  11.  13  et  Dionem  Cassium  LVin,  10: 

xa»    TOti^    6^x,'V'J^<>''i    *?    1^0    diar^v    inavvy 0.1(6    xoi    ydQ    ivo^    avrav    toij     HvkaSov     tj^ 

sed  tantum  eum  saltatori  illi,  quantum  Paridi  suo  Domitianum,  indulsisse 
credere  non  licet.  Ergo  nec  satirae  sept.  w.  89  sqq.  de  se  accipere 
potuit;  quod  multo  magis  veri  similitudine  carere  putaveris,  si  quam  falsae  sint 
ceterae  quas  modo  attuli  caussae  perspexeris.  Unde  enim  morosum  Traianum 
ftiisse  comperimus?    Immo   contrarium  e   veteribus   documentis   elucet.     Narrat 

enim  Dio  Cassius  LXVHI,  5  :  „x^  Je  td^  <pvaet  oviiv  ovxe  imy.ovv  ovrt  Bo7.Uiv  ovn 
Tgaxtl  «txe»,  oKkd  xov^  fisr  dya^ov^  i^Chi  xdi  iSe^iovro  xoi  CTtfxa,  tco»  8e  aXXo»v  iffiAe»  et 
ibid.  6:  icXeJaTOV  ydq  iiti  t«  iixatoVirr»  xa»  eit'  dvSqU<\  xf  t«  ditkoxtixi  xmv  tj^ov  SUic^ict.  T<p 
Se  fdq  adfiaxt  sp^TO,  Sbvxb^v  yd^  xa»  XBaaa^axoaxov  Ito^  dyov  v^^^v^  ^i  *|  f<^0'^  ndvxa 
roT^  aXXoi^  TfOjcot»  T»va  JFOveta^a»  xctl  ry  \^X?  V^-liaiev  oaxe  fii^^'  vito  veoxrrfOi  d^avvt^ah 
fi-qd'  v%6  yi^^  dfi^kvvsdat.  xcu  ovt'  i<p^6vti  ovts  xa3i/^»  T»va,   a'>J.a  xa»  itdw   itdvxa^  xov^ 

ajwfxsTo-"  Id  Dionis  testimoniuni  nulla  ex  parte  reiutatur.  Atque  audiamus  Traianum 
ipsum  de  miti  suo  ingenio  apud  Plinium  ep.  X,  86 :  ^Potuisti  non  haerere,  mi  Secunde 
carissime,  circa  id,  de  quo  me  consulendum  existimasti,  quum  propositum  meum 
optime  nosses,  non  ex  metu  et  terrore  hominum  aut  criminibus  maiestatis  reverentiam 
nomini  meo  adquiri".  Eiusmodi  imperatorem  ita  morosum  fuisse,  ut  propter  duos 
versus  poetam  atrociter  iratus  ex  urbe  depelleret,  nemo  mehercle  credere  potest. 
Praebuisset  autem  sese  non  modo  morosum,  sed  plane  insanum,  cum  quidem  in 
ipsa  illa  satira  a  Juvenale  se  laudari  videret.  Modicas  qui  laudes  illas  esse  con- 
tenderunt,  eis  minime  ego  adstipulari  possum.  Panegyricus  enim  satira  non  est, 
quae  in  transcursu  tantum,  ut  dissimilitudinum  coniunctio  evadat,  eis  laudes  tribuere 
solet,  qui,  cum  plerique  alii  res  utiles  ac  bonas  contemnant,  optime  de  eis  merentur. 
Itaque  et  satira  septima  in  Traianum  sinceras  cumulat  et  minime  afFectatas  laudes 
ea  sola  de  caussa,  ut  quantum  eius  literarum  hominumque  literatorum  favor  a 
proceribus  diflferat  perspiciatur.  Quod  ut  assequeretur,  nihil  erat  cur  pluribus  et 
disertioribus  laudibus  eum  efFerret.  Atque  satis  sunt  illae  magnae,  cf.  v.  1.  „et 
spes  et  ratio  studiorum  in  Caesare  tantum",  v.  17:  „nemo  tamen  studiis  indignum 
ferre  laborera  Cogetur  posthac"  v.  20:  „hoc  agite,  o  iuvenes,  circumspicit  et 
stimulat  vos  Materiamque  sibi  ducis  indulgentia  quaerit"  v.  31 :  ^spes  nuUa  ul- 
terior".  Et  ne  Hermanno  quidem  adstipulandum  est,  qui  censet  (de  sat.  sept. 
tpp.  pag.  19)  „laudes  illas  toiJ  dtpoatois^ah  tvtxa  ut  Graeci  aiunt  praemissas 
esse,  ne  communi  omnium  reprehensione  Caesarem  quoque,  cuius  laedendi  caussas 
procul  haberet,  complecti  videretur".  Stare  igitur  in  eo  oportet,  quod  sit  de 
laudibus  imperatoris  a  me  iudicatum.  Jam  vero  a  versu  36  tristem  omnium 
studiorum  conditionem  ita  explicat  poeta,  ut  aperte  Neronis  semper  et  Domitiani 
imperium  ex  more  suo  (v.  sat.  I,  170)  designet.  Ex  illo  enim  tempore  omnia 
exempla  omniaque  nomina  depromit,  inter  quae  observa  ne  unum  quidem*)  inveniri, 
quo  vir  etiamtum  vivus  significetur.  Hunc  Juvenalis  in  satira  prima  professus 
morem  ita  semper  tenet,  ut  ubique  de  mortuis  quasi  vivis  loquatur.  Quomodo 
igitur  Traianus  ipsos  illos  versus,  quippe  qui  perspicue  Domitiani  tempora  carperent 
eidemque  mediae  suae  laudi  interpositi  essent,  in  se  dictos  esse  acciperet?  Quid? 
posteaquam  in  senatu  a  Plinio  Secundo  his  verbis  laudatus  sit  (Plin.  paneg.  47). 
„Ut  sub  te  spiritum  et  sanguinem  et  patriam  receperunt  studia,  quae  priorum 
temporum  immanitas  exiliis  puniebat,  quum  sibi  vitiorum  omnium  conscius  princeps 
inimicas  vitiis  artes  non  odio  magis  quam  reverentia  relegaret,"  num  paullo  post 
(ita  enim  cum  alii  tum  Hermannus  credidit,   satiram  septimam  non  ita  diu  post 


>;  .  /^jfVr*  *)  De  Qmnctiliano  (r.  186  sqq.)  tum  mortuo  v.  C.  Rothium  in  praef.  ed.  Sueton.  pag.  LXXXVn 
et  Synnerb.  1.  1.  pag.  76. 

Plin.  Sec.  Paneg-yricum  editam  esse)  in  primordiis  sui  imperii  eum  eadem   qua 
cmdelissimos  priores  principes  immanitate  usum  innocentem  poetam  exilio  punivisse 
censes?    Nihil  ego  minus  verisimile  esse  existimo.    Verum  consideremus  et  alia.  i 
Se  notari  Traianus  credere  non  potuit,  nisi  ante  editam  illam  satiram,  in  prinio  . 
igitur  imperio,   nimiae  suae  in  Pyladem  indulgentiae  specimen  dederat.     Atqui- 
compertum  habemus  Traianum,   simulatque   imperator  factus  esset,   pantomimos ' 
sustulisse  (Plin.  paneg.  cap.  46),  quos  in  primo  demum  Dacico  triumpho  a.  102 
(v.  Dierauer:  Geschichte  Traians  pag.  92)  restituit.    Cassius  enim  Dio  LXVTI,  10 

SCriptum   reliquit:      ^Tqa'Cav6^  Be  xd  re  vixyirij^ta  vyotf  «at  Aaxtxd^  incavo^da^ti,  Iv  xt  x6 
dedx^t^  txovofid.xovi  aw/iSaAe  (xa»  ya^  e^fat^EP  avroTO  xaiTOr^  6fxv<f'^<>i^^  e^  to  J^ear^i»  eJMiv>7T«7«» 

xai  ya^  iv6<i  avxav  xov  llvldSov  vqO""  Satiram  autem  VII  ante  triumphum  Dacicum 
editam  esse  et  Hermannus  credidit  et  est  re  vera  satis  probabile,  quia  de  triumpho 
illo  cunctis,  quos  antea  Roma  viderat,  splendidiore  nulla  in  ea  mentio  occurrat,  quam 
Juvenalis  in  laude  Caesaris  plane  praetermittere  non  debuit.  Hlo  ergo  tempore, 
quo  satira  publicata  est,  Traianus  et  pantomimos  magis  odisse  quam  favere  eis 
videbatur,  nec,  ut  ex  Dionis  loco  nescio  an  conicere  liceat,  Pyladis  amans  erat. 
Id  certe  constat,  Traiani  studium  ^histrionum  ceterorumque  circi  aut  harenae 
artificum"  (Fronto  de  princ.  hist.  5,  13;  Niebuhr  249)  posterioribus  annis  maius 
evasisse,  ita  ut  (Fronto  1.  1.  §  11)  bello  Parthico  exardescente  „histriones  ei 
urbe  in  Suriam  acciret".  Quae  cum  ita  sint,  parum  verisimile  est  aut  Juvenalem 
versibus  illis  Traianum  notare  voluisse  aut  Traianum  eos,  quasi  in  se  scripti  essent, 
accepisse,  quando  quidem  eo  tempore  iam  publicati  erant,  quo  quantopere  ille 
pantomimorum  diligens  esset,  nemo  opinari  posset.  At  vero  id,  inquit,  Traiano 
suspicionem  movit,  quod  Juvenalis  versus  illos  ex  pristina  aliqua  satira  in  septimam 
receperat.  0  di  boni!  utinam  tandem  aliquando  VV.  DD.  fabulae  illi  fidem 
tribuere  desistant,  cui  quam  verum  non  insit  hic  aperte  iam  cognoscitur.  Nam 
duae  res  haud  exiguas  dubitationes  nobis  iniciunt.  Primum  enim  quaerimus,  unde 
compererit  Traianus,  satiram  illam  paucorum  versuum  iampridem  in  Domitianum 
factam  novaeque  satirae  VII  infertam  esse;  deinde  quibus  caussis  instinctus  sit 
Juvenalis,  ut  versus  Domitiani  temporibus  elaboratos  Traiano  nuper  imperium 
adepto  novo  carmini  et  ei  quidem  laudes  Traiani  continenti  inferret.  Utrique 
quaestioni  dif&cillime  est  responsu.  Neque  enim  Traianus  scire  quidquam  de  exigua 
illa  satira  potuit,  nisi  si  antea  ea  iam  publicata  erat.  Quod  quando  factum  est? 
Nimirum  aut  Domitiano  aut  Nerva  regnante.  Sed  cur  sub  Domitiani  imperio  de 
editione  satirarum  cogitari  non  possit,  id  cum  supra  probe,  opinor,  diiudicatum -- 
sit  tum  hoc  loco  novo  argumento  comprobari  posse  censeo,  quod  ut  ad  Domitiani 
tempora  ita  ad  Nervae  quoque  aetatem  valere  aliquid  appareat.  Depromitur 
autem  ex  satirae  primae  argumento  et  proposito.  Eam  enim  sub  Traiano 
editam  esse  nemo  est  qui  neget,   neque  quemquam  fugit  poetam  ibi  de  principi 

satirarum  suaram  editione  praefari.  Ecce  no^us!  Eiusmodi  satirarum 
prooemium  scribere  sub  Traiano  poeta  non  potuit,  si  aliae  iam  sub 
Nerva  aut  adeo  sub  Domitiano  satirae  eius  exierant.  Quid?  pristinae  satirae 
unde  notitiam  fecit  Traianus  P  Et  quid  alteri  quaestioni  respondebis  P  Quid  est 
quod  Juvenalis  in  satiram  septimam  priscos  versus  inseruerit?  „In  medio", 
inquit  Synnerbergius  pag.  80,  ^si  quid  iudico,  relinquendum  est,  quo  consilio 
ductus  Juvenalis  versus  illos  in  Paridem  conscriptos  posteriore  tempore  in  sep- 
timam  satiram  inseruerit".  In  medio  relinquendum?  Immo  si  caussa  revo- 
candae  brevis  illius  satirae  indagari  nequit,  universus  ille  grammaticorum  ioculus 
reiciendus  atque  explodendus  est.  Extremum  est,  ut  ad  Martialem  testem  recur- 
ram.  Is  sub  Domitiano,  is  sub  Traiano  Juvenalem  Romae  fuisse  testatur. 
Nam  duodecimus  eius  epigrammatum  liber  Traiano  regnante  post  a.  102,  quo 
anno  triumphus  Dacicus  celebratus  est,  exiit.  Eius  autem  libri  epigramma 
18  Romam  Juvenali  scriptum  est.  Ergo  Juvenalis,  cum  post  editam  satiram  Vn 
Roma  non  abesset,  a  Traiano  relegatus  non  est. 

His  disputatis  finitam  esse  puto  de  Traiano  disquisitionem.  Ac  quoniam 
nec  Domitiano  nec  Traiano  exilium  imputandum  esse  intelleximus,  iamiam  paucis 
verbis  opus  est,  ut  eos  refellam,  quibus  Hadrianum  pro  exilii  auctore  habere 
placuit.  Vitarum  quidem  testimoniis  caremus,  sed  earum  silentium  nuUius  est 
momenti.  Itaque  recentiores  non,  si  neglectis  vitis  de  Hadriano  cogitarunt,  idcirco 
vituperandi  sunt.  Imprimis  Heinrichius  11,  21  et  0.  Ribbeckius  in  praef.  ed. 
pag.  Xn  (cf.  der  echte  und  unechte  Juvenal  pag.  69)  relegationem  ad  Hadrianum 
detulerunt.  Sed  Heinrichio  impugnatum  iam  est  a  C.  F.  Hermanno  1. 1.  pag.  19, 
a  quo  caussas  ad  persuadendum  nobis  maxime  idoneas  sagacissime  inventas  esse 
patet.  Universas  eas  attulit  Teuifelius  1.  1.  pag.  112  sqq.  Quare  ego  ita  earum 
delectum  adhibebo,  ut  nonnullas  tantum  easque  gravissimas  hic  afferam.  Ac 
primum  de  histrione  sub  Hadriano  potenti  nihil  constat;  quem  enim  secum  semper 
habere  solebat  Hadrianus  et  vita  defunctum  muliebriter  flevit  summisque  coluit 
honoribus,  Antinous  pantomimus  non  fuit,  sed  adolescens  venustissima  corporis 
forma  insignis,  „nimia  Hadriani  voluptas"  (Spart.  vit.  Hadr.  cap.  14);  quem 
tamen  nunquam  ut  Nero  et  Domitianus  histriones  suos  et  ut  ipse  Hadrianus 
Attianum  vel  Tatianum  (Dio  Cass.  LXIX,  1),  hominem  quemdam  ex  equestri 
ordine,  qui  quondam  tutor  eius  fuerat,  (Spart.  vit.  cap.  4  cf.  cap.  9)  imperii 
consortem  fecit.  Deinde  nimium  temporis  inter  versus  illos  fatales  primum  factos 
et  septimae  satirae  insertos  interest,  neque  caussa  ulla  inserendi  cogitari  potest; 
tum  libri  quarti  satirae,  quas  sub  Hadriano  scriptas  esse  certum  est,  tam  diversum 
sapiunt  furorem  satiricum,  ut  septimam  satiram  maiore  temporis  intervallo  ab  eis 
abesse  appareat.  Omnes  hae  caussae  plus  momenti  habent,  quam  ut  quisquam 
refragari  eis  possit,  neque  plura  eis  addantur  necesse  est.    Unum  autem  hoc  moneo. 

Sex  satirae  I — VI  cum  initio  Traiani  imperii  editae  sint,  videant  ei,  qui  laudes 
in  septima  satira  exstantes   in  Hadrianum  conferunt,    ne   quid   incredibile  nos 
credere  iubeant.    Excogitanda  enim  eis  una  saltem  caussa  erit,  cur  Juvenalis  per  , 
totum  Traiani  imperium  prorsus  tacuerit,  quod  vereor  ne  umquam  contingat. 

Jam  pauca  hoc  loco  disputanda  mihi  sunt  de  ea  sententia,  quam  L.  Fried- 
laenderus  nuper  protulit  in  dissertatione,  quae  est  „de  Juvenalis  temporibus* 
(Regim.  1877).  Is  cum  ex  nova  quadam  Sat.  Xrn  v.  17.  interpretatione  tandem' 
aliquando  certum  aliquid  de  Juvenalis  aetate  effecisse  videatur*)  et  quod  Juvenalis 
ad  mediam  fere  aetatem  declamasse  dicitur,  id  „ex  vetere  proboque  fonte  haustum 
esse"  censeat,  nuUam  poetae  satiram  ante  annum  107  editam  esse  docet;  satirae 
autem  septimae  maximam  partem  iam  sub  Traiano  finitae  primo  Hadriani  domi- 
nationis  anno  prooemium  1 — 35  praetextum  esse  contendit  (cf.  eiusd.  auct.  Sitten- 
geschichte  Roms  III,  pag.  411).  In  Hadrianum  igitur  et  Friedlaenderus  laudes 
illas  refert,  tamen  eum  exilii  auctorem  esse  negat.  Ac  de  exiUo  vir  ille  doctus 
non  habere  videtur  quod  liqueat.  Cum  enim  „exilii  locum  ac  tempus  incertum 
esse"  concedat  et  in  uuiversum  tantum  assentitui'  Borghesi,  qui  in  adnott.  ad  Juv. 
(Oeuvres  compl^tes  V,  513 — 516)  Juvenalem  a  Crispino,  sub  Domitiano  in  prae- 
fectura  praetoris  Cornelii  Fusci  coUega,  (intra  annos  92 — 101)  Roma  expulsum 
esse  exposuit,  tamen  caussam  exilii  in  versibus  sat.  VII,  90  sqq.  quaerendam 
esse  iudicat  („dubitare  vetat  consensus  testium" !)  Id  nescio  quomodo  percipiam. 
Versus  illi  in  satira  VII  leguntur,  quae  a.  117,  ut  opinor,  scripta  est.  An 
Juvenalis  cum  prooemium  praeponebat  etiam  priscos  illos  versus  ei  infersit? 
Dictum  id  apud  Friedlaenderum  non  inveni,  sed  ea  fortasse  est  eius  opinio.  At 
vereor  ut  quisquam  crediderit,  eos  versus,  propter  quos  olim  ex  urbe  summotus 
esset,  annis  fere  20  post  in  novam  satiram  receptos  esse.  Qua  re  commotus 
quid  spectans  eos  inseruerit,  scire  pervelim.  At  caussa  inserendi  omnino  nuUa 
exstat,  nisi  forte  poeta  se  ipsum,  cum  propter  illos  versus  olim  ex  urbe  summotus 
esset,  priorum  temporum  iuiquitatem  experientia  didicisse  dicturus  fuit.  Sed 
cum  nihil  eiusmodi  dicat,  versus  illos  numquam  antea  relegationis  ansam  dedisse 
manifestum  est.  Ribbeckii  longa  refutatione  opus  non  est.  Is  aliam  rationem 
enucleavit,   qua  ab  Hadriano  esse  exilii  poenam  irrogatam  comprobare  studeat. 


*)  Friedlaenderus  quae  vss.  15  et  16  leguntur:  „stupet  haec  qui  iara  post  terga  reliqnit 
Sezaginta  annos  Fonteio  consnle  natus"  non  de  Calvino,  ut  omnes  adhuc  interpretatores  statu- 
enrnt,  sed  de  poeta  ipso  intellegenda  esse  dicet.  „De  se,  inquit,  loquitur  Juvenalis,  se  stupere 
(jicit,  quod  amicus  casum  tam  aegre  ferat  —  .  .  Se  igitur  poeta  Fonteio  consule  natum  esse 
verbis  disertis  dicit,  i.  e.  67  p.  Chr."  Eam  explicationem  falsam  ego  esse  iudico,  cui  ex  mea 
sententia  imprimis  obstat  pluralis  „haec"  i.  e.  eiusmodi  res,  ut  ad  fraudes,  mala,  ,fortunae  acervum" 
quem  antea  commemorat,  poeta  respiciat.  Si  id,  quod  vult  Friedl.  dicere  voluisset,  hoc  non  haec 
scribere  debuit. 

Juyerialem  eniin  statuit  sub  Hadriani  imperio  satiras  denuo  edendas  curavisSe, 
qua  in  editione  exiguam  illam  satiram  ab  eo  repetitam  et  septimae  satirae  in- 
textiim  esse  coniectat.  At  primum  de  altera  editione  nihil  constat,  deinde  quod 
non  debuit,  explicare  omisit,  cur  Juvenalis  sub  Hadriano  versus  illos  amplius  tribus 
decenniis  antea  factos  ex  tenebris  depromere  voluisset.  Verum  de  his  caussis 
desperandum  esse  ex  eis,  quae  paullo  ante  disputata  sunt,  elucet. 

Restat  ut  hic  declarem  quid  de  ea  opinione  sentiam,  quani  G.  TeuflFelius  a 
quo  iam  supra  dixi  priorem  sententiam  ita  commutatam  esse,  ut  hodie  non  iam 
Traianum  sed  Hadrianum  exilii  auctorem  fuisse  affirmet,  aliquot  abhinc  annos 
protulit  (Stud.  u.  Charact.  pag.  412).  Is  insistit  eo  de  quo  supra  egimus  Apolli- 
naris  loco,  ubi  verbis  „ad  vulgi  tenuem  strepentis  auram*'  aliquid  inesse  censet. 
Teuflfelii  verba  haec  sunt:  Hadrians  hekannte  Leidenschaft  fiir  Antinous  macht  es 
glauhlicli,  dass  er  aiich  fur  einen  histrio  schudrmen  konnte  ....  Die  Schudche 
welche  der  Kaiser  fiir  einen  histrio  hatte  und  die  sich  irohl  auch  manchmal  hei 
SteUenbesetznngen  hekiindete^  gah  dem  Puhlicum  VeranJassung  einst  dffentUch  im 
Theater  jenem  histrio  die  hezeichneten  —  Idngst  gedichtefen  und  veroffentlichten,  aber 
nun  durch  ihre  Anuendharkeit  auf  die  Gegenuart  besonders  bekannt  und  populdr 
gewordenen  —  Verse  der  7.  Satire  zuzurufen,  woriiher  derselhe  so  aufgehracht  war, 
dass  er  dafilr  an  dem  Dichter,  so  unschuldig  er  an  der  Sache  uar,  Rache  nahm 
und  hewirkte,  dass  derselbe  unter  glimpfiichem  Vorwande  —  militurisclier  Dienst- 
leistung  —  aus  Rom  entfernt  wurde.  —  Plura  habeo,  quae  contra  hanc  argumen- 
tationem  dicam.  Ac  primum  quidem,  si  Antinoum  Hadrianus  diligeret  carumque 
haberet,  eum  et  histrionis  quoque  studio  ardere  potuisse  nego ;  quod  ei'at  Teuflfelio 
demonstrandum.  Neque  vero  Hadrianum,  ut  erat  vanus,  obstinatus,  nimius  sui 
aestimator,  eum  fuisse  putaverim,  qui  histrioni  alicui,  quamvis  arte  eius  delec- 
taretur,  concessurus  esset,  ut  in  negotia  publica  se  interponeret.  Id  ne  Antinoo 
quidem  indulsit.  Quod  autem  Attianum  imperii  aflfinem  esse  sinebat,  alia  res 
est.  Nam  homine  aliquo  virtute  cognita  et  spectata  fide  amplissimo,  qui  consilio 
et  sapientia  rempublicam  regat,  unicuique  principi  opus  est,  consOiis  uti  cuius- 
libet  artificis  non  est  nisi  imperatoris  inutilis  atque  perditi.  Atque  histrio  Ule 
profecto  solito  plus  apud  Hadrianum  potuit,  si  vulgus  minime  in  eo  genere  ad 
oflfensionem  accipiendam  molle  convicio  in  theatro  et  acclamatione,  quantopere  in 
invidia  esset  ei  significavit.  Quod  si  histrioni  alicui  accidisset,  nomen  eius  ad 
nos  perlatum  esset.  Deinde  temerarium  est  et  anceps,  cum  testimonia  nulla 
exstent,  Romanos  Hadriani  temporibus  adeo  Juvenalis  satirarum  gnaros  fuisse 
sumere,  ut  illum  in  theatro  strepitum  non  admiremur.  Contra  ego  illis  temporibus 
Juvenalis  satiras  parum  cognitas  fuisse  demonstravisse  mihi  videor;  argumenta 
velim  proferantur  quibus  refellar.  Accedit,  ut  illi  Apollinaris  versus,  quae  est 
verborum  ambiguitas,  vix  idonei  sint,   ex  quibus  certi  aliquid  elficiatur.     Quare 

qui  sana  et  considerata  iudicandi  ratione  utitur,  longe  aberit  ut  nimia  inde  con- 
ficiat.  Si  Juvenalis,  quod  subdubitans  ego  concedere  ausim,  ibi  dicitur,  „tenuem 
■ndgi  strepentis  auram"  nihil  aliud  esse  iudicaverim,  quam  „tantum  successum*', 
de  quo  -vitae  loquuntur,  ex  quibus  ApoUinaris,  poeta  doctissimus,  notitiam  iUam 
sumpsisse  putandus  est.  •  ' 

Jam  vero  Teuflfelius  eumque  secutus  A.  Weidnerus:  D.  Jun.  Juvenalis 
saturae  erklart  Leipzig  1873  pag.  21  aliud  ex  eodem  Apollinaris  loco  argumentum, 
quo  Hadrianum  exilii  auctorem  esse  ostenderetur,  depromi  posse  arbitrati  sunt. 
Ei  verba  „consimili  casu"  ita  interpretantes,  ut  idem  sint  quod  „aeterno  reatu" 
poetam  ab  Hadriano  in  exilium  missum  numquam  Romam  redisse  collegunt;  qua 
de  interpretatione  non  est  ut  longius  disputem.  Ex  illo  enim  Apollinaris  loco 
omnino  nihil  coUegere  licet,  quia  neque  de  quo  poeta  Apollinaris  cogitaverit, 
satis  constat  neque  argumenta  proferri  possunt,  quibus  eum  certiore  aliquo  auctore, 
quam  vitis  fide  plane  indignis  usum  esse  comprobetur.  Nam  in  exilio  mortuum 
esse  Juvenalem  etiam  in  vitis  nonnuUis  scriptum  est. 

Nunc  cum  rationes  subducimus,  in  eam  nos  sententiam  adduci  videmus,  ut 
exilium  pro  ficticio  habeamus.  Sed  ita  non  ego  primus  iudico,  auctoribus  utor 
V.  Francke  ex.  cr.  pag.  42  sqq.,  H.  Diintzero:  Neue  Jahrb.  Suppl.  VI.  pag.  376 
sqq.,  C.  Kempfio  1.  1.  pag.  64:  „de  satira  XV,  quae  sub  Juv.  nomine  circum- 
fertur",  Ex  eis  unus  Kempfius  vere  coUegendo  rem  rite  expedivit.  Qui  cum 
exilium  a  grammaticis  commentum  esse  putet,  satiram  XV  Juvenali  abiudicat. 
Huius  enim  satirae  auctor  se  Aegyptum  adisse  fatetur  v.  45.  Cum  igitur  vitae 
omnes  fere  exilium  cum  peregrinatione  AegjT)tia  coniungant,  quando  quidem 
exilium  fictum  est,  pro  vera  haberi  non  potest.  Id  si  ad  vitas  spectamus  ita  se 
habet;  sed  neglegere  eas  Ucet.  Proinde  qui  deverticula  quaesiverunt,  audiendi 
sunt.  Fuerunt  igitur,  qui  Salmasii  (Exerc.  Plin.  pag.  451)  rationem  amplexi 
Juvenalem  putarent  „animi  caussa  xa*  rf?  iaTo^ia^  z«?»*'''  iuvenem  in 
Aegyptum  iter  fecisse.  Cui  Salmasii  sententiae  cum  alii  tum  Heinrichius  in 
summario  satirae  XV  proposito  et  C.  Fr.  Hermannus  in  rec.  C.  Kempfii  libelli 
accesserunt.  Propriam  viam  ingressus  est  V.  Francke  ex.  cr.  pag.  107  sqq. 
probante  G.  Hermanno,  qui  nescio  an  auctor  discipuli  sui  sententiae  sit.  Is  non 
modo  exilium ,  sed  etiam  iter  Aegyptium  ficticium  esse  iudicaus ,  ne  satira  XV 
Juvenali  abiudicanda  esse  videatur,  versus  44 — 48  „horrida  —  titubantibus**  e 
textu  eicit.  Neutri  opinioni  assentire  possum.  Examinemus  primum  Salmasii 
sententiam. 

Num  poeta  flagitium  Aegyptium  ita  narret,  tanquam  oculatus  testis  fuerit, 
non  videtur  dubitandum,  Versibus  enim  26 — 29  eo,  opinor,  poeta  spectavit,  ut 
semet  ipsum,  qui  quae  narraturus  esset  non  solus  vidisset,  Ulixi  opponeret,  qui 
earum  rerum,  quas  adspexisse  se  simularet,  testem  nullum  dicere  potuisset,    Sed 

hoc  minoris  momenti  esse  concedo.  Graviores  autem  sunt  w.  44 — 48 :  ^liorrida 
sane  Aegyptus,  sed  luxuria,  quantum  ipse  notavi,  Barbara  famoso  non  cedit  turba 
Canopo."  Obiter  videlicet  hos  versus  inspiclenti  nihil  ex  eis  conflciendum  esse 
videbitur,  nisi  ut  Juvenalis  Aegyptum  aliquando  perlustrans  barbarorum  luxuriam 
Canopo  non  cedentem  animadverterit.  Sed  observemus  vocem  ^turbae",  quae 
(cf.  V.  61:  ^rixantis  turbae",  v.  81:  ^victrix  turba")  de  utraque  gente  infesta 
usurpatur.  Ergo  poeta  et  luxuriam  et  crudelitatem  Ombitarum  ipse  adspexisse 
videtur,  quod  probabilius  etiam  fit,  si  quam  accurate  singulas  res  narraverit, 
consideres  et  talium  enuntiationum  rationem  habeas,  qualis  est  v.  56:  „adspi- 
ceres"  .  . ,  qua  fomia  dubito  num  uti  potuerit  qui  non  ipse  res  illas  adspexerat. 
Atqui  consulem  Junium  v.  27  alium  esse  negant,  nisi  Q.  Junium  Rusticum, 
Hadriani  III  consulis  (p.  Chr.  119)  coUegam.  Quod  si  ita  est,  sumendum  nobis 
est,  Juvenalem  iam  ad  summam  senectutem  provectum  animi  caussa  peregrinatum 
esse,  quo  nihil  absurdius.  Neque  aliter  res  se  habet,  si  cum  Jahnio,  Hermanno, 
Ribbeckio  lectionem  probas  nonnullorum  codicum,  in  eis  Pithoeani,  qui  formam 
exhibent  ^Junco".  Nam  Juncus  ille  consul  suffectus  fuisse  fertur  a.  127.  Sin 
vero  magis  alicui  placuerit  de  Junio  Appio  (vel  Oppio)  Sabino  cogitare,  eum 
Francke  1.  1.  pag.  12  argute  disputando  monet,  Junii  nomen  ei  per  errorem 
inditum  esse.  Atque  cui  Francke  non  persuaserit,  eum  fasti  (cf.  Dollen.  1.  1. 
pag.  270)  Junium  illum,  quem  vocant,  una  cum  Domitiano  X  consule  a.  84 
consulatu  functum  esse  monebunt,  i.  e.  eo  tempore,  quo  Juvenalem  verisimile  est 
consilio  vix  inito  satiras  scribendi  declamatoram  etiamtum  scholas  frequentasse. 
Itaque  carmen,  si  ille  in  eo  Junius  significatur,  satira  certe  Juvenalis  non  est. 
Enimvero  non  est  satira.  lam  sin  minus  satira,  at  declamatio  Juvenalis  esse 
potest.  Quid  ais  ?  Declamationem  Juvenalis  publicavit  ?  Minime.  An  post  mortem 
eius  alius  in  publicum  eam  emisit?  Cur  idem  non  alias  declamationes ,  velut 
consilium,  quod  dedit  Sullae  (sat.  I,  15)  edendas  curavit?  En  protinus  fraudis 
suspicio  adest.  Fuerunt  sane,  qui  satiram  XV  ex  iuvenili  aetate  Juvenalis  esse 
existimarent,  ut  auctor  (Bauer)  eius  libelli,  qui  inscribitur :  Kritische  Bemerkungen 
iiber  einige  Nachrichten  aus  dem  Leben  Juvenals  pag.  49  sqq.  et  Diintzerus 
1.  1.  pag.  278;   sed  has  dubitationes  tollere  ausi  non  sunt. 

His  de  caussis  etiam  peregrinationem  „animi  caussa  xcu  rfj<i  wjTo^ta^  /«?*»'*' 
susceptam  negandam  esse  puto.  Sed  etiam  Ulud  monendum  est.  Peregrinationes 
Aegyptiae  sub  Hadriani  imperio  vehementer  demum  vigere  coeperunt,  praecipue 
ex  quo  imperator  ille,   cuius  insigne  Aegypti  studium  erat*),  cum  Sabina  uxore 


*)  Propter  ipsum  illud  Aegypti  sttidiuin  vix  credi  potest  Hadrianns  puniendos  homines 
illuc  misisse,  cf.  Letronne,  recherches  sur  TEgypte  pag.  247:  „11  semblerait,  qu'A  cause  de  sa 
pr6dilection  pour  TEgypte  cet  empereur  aimait  &  y  placer  des  gens,  qu'i]  affectionnait  ou  qui 
avaient  rempli  aupr^s  de  sa  personne  des  places  de  confiauce." 

;  ipse  eam  adierat  a,  130  (v.  F.  Gregorovius:  Geschichte  des  Kaisers  Hadrian 
r  und  seiner  Zeit  pag.  40).  Testimonio  sunt  Romanorum  nomina  in  statua 
,  Memnonis  inscripta,  quorum  sunt  27  ex  tempore  Hadriani  (10  ante  adventum, 
17  post  adventum  eius  in  Aegj^tum),  ex  Traiani  autem  tempore  1  et  ex  Domi- 
tiani  3  (cf.  Letronne,  la  statue  vocale  de  Memnon  pag.  13).  Negare  equidem 
nolo  Aegyptum  inferiorem  et  Heptanomidem  multo  iam  ante  Hadrianum  saepissime 
visitatam  esse,  sed  ad  extremam  Aegypti  partem,  in  Aegyptum  superiorem  ante 
Hadrianum  perraro  sine  dubio  iter  facere  solebant.  Qua  de  caussa  parum  pro- 
babile  est,  Domitiano  regnante  iuvenem  Juvenalem  voluptarium  illuc  iter  fecisse, 
Bub  Hadriano  autem  per  senectutem  non  iam  de  longinquis  eiusmodi  peregri- 
nationibus  cogitare  potuit. 

Val.  Franckii  sententiam  vv.  44 — 48  tanquam  spurios  e  textu  eicientis 
non  iam  meum  est  refellere,  quam  operam  permulti  susceperunt,  praecipue 
Dollenius  1.  1.  pag.  323  sqq;  apud  quem  etiam  ceteros,  qui  Franckio  impugna- 
verunt,  enumeratos  invenies.  Quod  Francke  eiciendos  versus  illos  iudicavit, 
ideo  maxime  improbandum  est,  quod  eiusmodi  iudicii  alia  caussa  non  est,  nisi 
ut  exilium  Aegyptium  et  peregrinationem  Aegyptiam  negare,  neque  tamen  totum 
carmen  Juvenali  abiudicare  liceat. 

Abunde  iam  omnibus  quaestionibus,  quae  ad  exilium  pertinent,  satisfactum 
esse  puto  neque  quidquam  video  restare,  nisi  ut  de  diverso  satirarum  Juvenalis 
genere  perpauca  subiungam.  Exstiterunt  enim  qui,  quod  satirae  8 — 16  ab  ante- 
cedentibus  et  argumentis  et  toto  sermonis  colore  aliquantulum  discrepant,  id  sic 
explicare  vellent,  ut  Juvenalem  exilio  peracto  prudentiorem  redditum  furori  suo 
satirico  haud  mediocriter  tempera-visse  dicerent.  Libenter  equidem  largior,  aliam 
esse  priorum  aliam  posteriorum  satirarum  indolem,  neque  tamen  intellego  cur  sit 
tali  modo  res  expedienda.  Nam  simplicissime  duas  caussas  immutati  satirarum 
characteris  invenio.  Primum  enim  reputa,  in  prioribus  illis  satiris  totam  vitiorum 
sentinam  exhaustam  paene  esse,  ut  pristinam  consuetudinem,  ex  qua  imagnnculae 
imagunculam  adiungere  amaret,  retinere  Juvenalis  non  posset  quin  easdem  res 
iterum  atque  tertium  repeteret.  Deinde  non  omittendum  esse  existimo,  omnem 
poesim  aliis  temporibus  aliam  esse.  Sub  Traiano  et  Hadriano  mutata  erat  aetas, 
ut  et  satirae  mutata  esset  ratio,  praesertim  cum  poeta  ipse  paullatim  ad  grandem 
imbecillioremque  aetatem  perveniret.  Ita  diversum  posteriorum  satirarum  colorem 
nativa,  non  ascita  ac  contorta  ratione  intellegi  posse  censeo. 

